Virginia Imaz: Â«Egoskor eutsi diogu pailazo sudurrari hasi ginenetikÂ»\n2019ko maiatzaren 22a, asteazkena | Ordua Euskal Herrian 05:13:46\nHogei urte daramatza pailazo sudurra sudur puntan jarrita. Hogei urte honetan, bere burua gehiago maitatzen ikasi du. Pailazo da, eta ipuin kontalari. Oihulari Klown taldea sortu zuen eta bertoko eta aparteko bazterrak ibiliak ditu noiz barre algara noiz irribarre sotila eragiten. Serio darabil umorea eta, lehenengo-lehenengo, bere buruari egiten dio barre. Eta, barre egin arren, gizarte kritikatik ere asko du Virginia Imazen antzezpenak.\nBada esaera bat: "Ez dira poesia egiteko garai onak". Bide berean, eta inguruan hainbeste zarata dabilenean, umore egiteko garai onak bizi ditugu?\nBeti dira garai onak. Batzuetan, egoerarik okerrenean, orduantxe azaltzen da umorea. Baina ez du nahitaez horrela izan behar. Edo beti ez da sintomarik onena. Asian gertatu den itsasikarak egin dituen kalteak hain izan dira handiak, nola-halako ordaina behar du, baina ez dugu horren lepotik barre egin nahi! Hala ere, ordaina behar dugu, bestela depresioak joko gintuzke: txiki-txiki egingo gintuzke. Zenbat eta zentsura handiago, zenbat eta beldurrago, zenbat eta tragedia gehiago, orduan eta beharrezkoa da umorea ateratzea, balantza orekatzeko besterik ez bada ere.\nZertan da umorea? Txistea ongi kontatzea baino areago izan behar duelakoan nago...\nBai horixe. Nik grazia izatea eta komiko izatea bereizten ditut. Grazia duenak, Jainkozko dohaina du: egiten duena egiten duela, harrera ona izango du. Arrakasta. Jaiotzen denetik hiltzen den arte, bedeinkazio guztiak izango ditu. Beste batzuek, aldiz, lan handiago dute. Kultura gorabehera ere bada. Andaluziarrak, adibidez, guk baino grazia handiago ei dute. Fama hori dute. Metafora gehiago erabiltzen omen dituzte, exajeratzeko joera handiago, azentu berezi bat... guri grazia egiten diguna. Hemen txisteak du grazia, batez ere; burura jo behar du, intelektualtasunari loturik dator, esanahi bikoak... irribarrea eragiten du, eztarritik gora eragiten du. Nik, berriz, komikotasunera jotzen dut, sabelean jotzen zaituen ukabilkada egin nahi dut nik, arnasa galarazten dizuna, eta, horrekin batera, hunkitzen zaituen umorea, malkoa eragiten dizuna. Hori da nire asmoa. Komikotasuna tragediari loturik dago. Komikoa eta tragikoa, elkarren kontra-kontra daude, elkar ukitzen dute. Bizitza tragedia da, eta, beraz, baliabide bat behar dugu tragedia horren pisua arintzeko. Umoreak geure buruak birkokatu eta aurrera egiteko gogoa izateko balio du. Nik esatera, grazia duenak besteren lepotik egiten du barre. Komikoak, nork bere buruaren kontura egiten du. Grazia handirik ez dudala iruditzen zait, oraintxe ari naiz txiste ikasten kontatzen!, baina ez naiz batere ona horretan: txistea ahanzten zait, edo amaitu aurretik hasten naiz barrez, edo luzatu eta luzatu egiten naiz... desastrea! Baina ikasten ari naiz, behintzat. Uste dut, saiatuaren poderioz lortuko dudala. Komikotasuna besterik da, hala ere. Aspaldi ikasi nuen neure buruari barre egiten...\nNola ikasten da umore egiten?\nNik neuk frantses eskola batekin hasi nintzen, Bataclow-ekin. Eskola hori nor bere baitako klowna aurkitzen saiatzen da. Lehenengoan joan nintzen Bataclown-a, eta agindua eman zidaten: "Esan iezadazu, bost hitzetan, nor zaren!". Eta ni: "Euskalduna!" (Kanpoan zaudenean orduan eta euskaldunago zara eta). Gainera, "maistra!", orduan irakasle nintzen eta; askotan, lanbidea erabiltzen dugu geure buruak definitzeko; bestalde, zaletasunek ere definitzen gaituzte nola edo hala, eta esan nuen: "antzerkia gustatzen zait, are, antzerki tragikoa", ze Oihularin hasi baino lehen era horretako antzerkia egin nuen nik. Hurrena esan nuen: "Gizena", itxura fisikoari zegokion ezaugarria ere baliatu behar genuen eta. Halako batean, irakasleak: "Eta ez zaizu iruditzen emakume zarela?", eta nik: "bai, jakina, baina hain begi bistan dago hori!". Eta berak: "Baina bazara ala ez zara?"... eta hortik abiatu zen Oihulari Klownen lehenengo lan hura, "Modelo contrapublicitaria" izenekoa; bertan, 70eko hamarkada inguru hartan furi-furian zegoen 10 emakumea ereduari barre egiten nion, emakume izateak nire bizitzan duen garrantzia azpimarratzeko eta, batzuetan, izate horrek ekartzen dizkigun minak adierazteko. Lan askatzailea eta terapeutikoa izan zen niretzat, eta niretzat ez ezik, baita ikusleentzat ere. Hain harrera ona izan zuen, hamazazpi urte baino gehiago daramatzat egiten, ezin emanaldi hori erretiratu. Zoritxarrez, indarrean dago oraindik. Baina dagoenekoz nik ez dut eredu horri barre egin beharrik...\nEmakume "perfektuaren" eredu horri ez, zeri egiten diozu barre orain?\nOrain amatasunari egiten diot barre, lanordu bikoitzari: bizitza publikoaren eta pribatuaren arteko kontziliazioa esaten zaion horri; horrekin batera, euskaldun izateari ere barre egiten hasita nago, mestizaia nagusi den garaian, euskaraz hitz egin nahi eta ezinari, kultur kolonizazioa jasateari... eta pusketaka egindako kulturari... Denborak gai berrietara zaramatza, batzuetan ikuslea identifikatuko da, eta beste batzuetan ez...\nEmanaldia egiten duzunean, zenbateraino da bat-bateko jarduna, eta zenbateraino prestatutako lana?\nOihularin ez dugu emankizuna prestatzen. Geure buruak lantzen ditugu, prestaketa lanak egiten, bertsolariak bezala. Ariketak. Bat-batekotasuna bat-batean jardunez lantzen da. Plazan hogei urte daramatzan bertsolariak ez du kantatuko plazan urte bat daramanak bezala: errima gehiago dakizki, batzuetan isilik gelditu delako, eta "berriz gertatzen bazait hemendik joko dut!", esaten du. Berdintsu egiten dugu guk: prestaketa lanak egiten ditugu, geure buruak gero eta hobeto ezagutzeko, pertsonajeak, erregistroak... eta, azkenean, bertigoa onartu. Horrek balio du gehien: bertigoak. Antzokira edo dena delako lekura heldu eta zer egingo duzun ez jakitea. Horrexek balio du.\nHori da bertigoa, hortaz: joan eta hasi...\nKoilondu beharrean, amore eman: alegia, ez aurreusteen kontra jardun "ez du funtzionatu behar!", ez. Horretarako balio du prestaketak. Denek ez dute horretarako balio. Niri dagokidanez, berriz, oraintxe, hortik jotzen dut, eta balio dit. Bizitza bat-batekotasuna da, eta klownaren eginkizuna ere bai. Ez da aurrez prestatutako emanaldia bezain perfektua izango, akatsik gabea, baina, aldiz, behin ere errepikatuko ez den zerbaiten balioa du. Egin orduko desegin da. Joan da! Eta jendeak barre egiten du, badakielako orain eta hemen gertatzen ari dela.\nZuen web gunera jo eta gabonetan ikastaroak egin dituzuela irakurri dut. Nork bere buruari barre egiten ikasten erakusten diozue klown ikasleari?\nHori da. Zentsurak ikasi. Garai batean esaten ziguten: "Ez egin txorakeriarik! Ez egin pailazokeriarik! Neska handia zara honezkero!". Hamaika kontu. Zentsurak ditugu abiapuntu, eta zentsuratzen ikasitakoa ezikasi behar dugu. Umorez betiere.\nIkasi beharrean, "ezikasi". Horrelakorik egiten den ikastaro asko ez dira izango, horratik!\nHorixe da gure bidea. Zentsuretatik ikasi. Eta jendea etortzen da, eta nahi du ikasi, eta nahi du barre egin. Eta barre egiten du ikastaroetan. Espresiobide ikastaroak dira, eta txantxa dute oinarri. Batzuetan lotsa ematen die, besteetan ez dira ausartzen, baina aurrera egiten dugu denon artean...\nAtzerrian ere izana zara, izana da Oihulari Klown, narratzaile lanetan eta pailazotan, ahozkotasunak indar handia duen zenbait lekutan: Guadalajara (Mexiko) eta Buga eta Pereira (Kolonbia) aipatuko nituzke...\nBidaiazale handia naiz. Zuk aipatu dituzun lekuetan, eta beste batzuetan, hobeto egin dugu bidaia, umorea baino. El Salvadorren izan ginen, taldean, eta hirian, hor nonbait, elkar ulertzen genuen, haiek ere kultur kolonizazioa jasan dute eta, globalizazioa eta beste. Neurri batean, behintzat. Ulertzen ziguten "hizkuntza". Baina herri txikiagoetara joan, barnealdera, eta ez genion bata besteari ulertzen. Hizkuntza ez ezik, kultur erreferenteak ere oso ziren ezberdinak. Hamabost bat egun behar izan genituen haien artean, elkar ulertzera iristerako: haiekin batera egon, haiek dauden lekuan egon, lan egiten ikusi, haiek jaten dutena jan -edo jaten ez dutena-, eta beste. Horrela lortu genuen identifikazio gutxieneko bat; ez erabatekoa, baina bai lehenengo astekoa baino handiagoa, ordukoa txarra izan zen: erabateko porrota! Hamaika lagun ginen, hiru antzerki taldetakoak, hemen irribarrea franko eragindakoak. Hara heldu eta surrealista zen egoera: estralurtar ginela ematen zuen.\nEz dut dudarik egiten...\nZoazen lekura zoazela, belarriak erne izan, eta bertakoekin bat egiten saiatu behar duzu. Bestalde, kontuan hartu behar da beti ez gaudela barre egiteko aldartean. Zenbaitetan, irribarrea eragiten duzu, eta ez da gutxi. Baina giroan min handia dagoenean -heriotza, gosea, etxerik eza, hondamendia... -, irribarrea nahitaezko da, baina ez da seguru lortuko duzuna. Hori ere bazen El Salvadorren, bertako gerra zibil lazgarria tarteko. Ipuinak kontatzen genituenean ez zen horrelakorik. Zenbait elementu egokitu besterik ez genuen egin behar izan. Erraz jaso zituzten leku guztietan. Ipuinek magia dute, ez zen barre eragin beharrik, kontatzea zen koxka, nahiz eta hiztegia bertako hizketa posturara egokitu. Beraiek ere esaten ziguten: "Kontatu duzun istorio hori hemen ere kontatzen dugu". Istorio beraren bertsioak, alegia, urteetan eta urteetan kontatu izan direnak. Hori magia da.\nUmorea ez zizuetela ulertu esan duzu. Erreferenteak eta beste. Umorea aldatu egiten da herrialdetik herrialdera? Alegia, esana da badela ingeles umorea. Zer diozu gure umoreaz?\nHemen gure umore modua dugu, baina Euskadi bat baino gehiago dago. Kostaldeko umorea eta barnealdekoa ez dira berdin. Herri girokoa eta baserrikoa ere ezberdin dira. Zenbaitetan, jendeak ez du irribarre egiten, errespetuagatik. Uste du antzokira joan eta ez duela barre egiterik. Batzuek ez diote uzten bere buruari barne egoera hori adierazten. Oraindik bada nik "Euskadi sakona" izendatzen dudan zerbait: eragin txikia jaso duten toki bazter eta gordeak, emozioei eusteko joera handia duen jendea bizi da horietan. Hori ez da ona, sentitzen duzuna adieraztea da ona. Beharbada, garai batean izateko postura gordeak -erreserbak, mesfidantzak-, lagundu egingo zien bizitzen, baserri giroan batik bat, baina gaur egun bestela da egoera. Gaur egun, nor izateko aukera dugu, eta horrek, besteak beste, sentitzen duguna adieraztea esan nahi du. Denok sufritu dugu, eta herri honek ere bai, gogotik, gainera: inbasioak, konkistak, eta, batez ere, izatea galarazi diote. Horixe aipatu zidan behin emakume maputxe batek, Beatriz Pichimalen-ek. Pertsona aparta, benetan. Hego Amerikako indioen kontra egin den genozidioaz ari zen. Maputxeak, Andeetako bi aldeetan bizi dira, Argentinan eta Txilen. Esan zidan: "Zuek, hemen, gu han bezala zaudete. Mendilerroak banatuta bizi zarete, Pirinioak. Guk, Andeak ditugu tartean: alde batekoak argentinarrak omen gara, bestekoak txiletarrak. Baina guk badakigu maputxe garena". Izatea galarazi diete, eta digute, eta horixe da galarazpenetan okerrena: nor izatea galaraztea, hitz egiten duzun hizkuntzan hitz egitea galaraztea... Nor izatea galarazten dizutenean, gorde egiten duzu zeure burua, nostalgia handi batek hartzen zaitu, eta ortopediaz baliatzen zara zure barruko kontuak komunikatzeko, zeure kultur erreferenteek ez dute eta balio, besterenak erabili behar! Mestizaia ari da nagusitzen, hortik ari da jotzen mundua, baina nor izatea ez dizu inork galarazi behar.\nEman dezagun batean eta bestean kaltetuen alde egiten diren kanpainak eta egiten dituzuen emanaldiak: errefuxiatu eremuetan, herrialde azpigaratuetan... Antzezleak sasoiko, entzuleak hondoa jota. Eta alderantziz denean? Alegia, porru eginda egon arren, antzezleak jendaurrera irten behar duenean, zer gertatzen da orduan?\nMito hori ere bada, alegia, pailazook traiektoria tristeko pertsonak garela, deprimituak, eta horregatik ari garela besteak alaitzeko ahaleginetan. Ez dut uste horrela denik. Lanean ari zarenean, distantzia hartu eta lan egiten duzu. Baina minez zaudenean, barruan jota zaudenean, ez da erraz distantzia hartzen, eta pailazoa ez da ageriko: baliabideak erabiliko ditu, eskarmentua... baina ez da gauza bera izango. Behin edo behin lan egin behar izan dut hileta baten aurretik, edo ondoren. Eta egoera ez da erraza. Edo Madrilgo atentatuen sasoian, adibidez, zenbait emanaldi egitekoak ginen, baina bertara hots egin eta emanaldiak bertan behera utziko genituela esan nien; ostiralean eta larunbatean, behintzat. Igandean ere ez egiteko prest ginen gu, baina antolatzaileek, berriz, igandean egiteko eskatu ziguten, hauteskunde eguna zela, ez zituztela bertan behera utzi, eta guk ere antzezpena egiteko... Dena dela, jendea doluz dagoenean, utzi doluz egoten, ez du balio esatea: "Alaitu hadi, motel!". Ez. Haserre nagoenean, utzi haserre egoten. Pasatzen zaidanean, konponduko gara. Ereiteko garaia eta uzta biltzekoa, biak behar dira. Umore kontuan, berdin. Ezin dugu beti barrez lehertzen egon. Dolu garaiak errespetatu egin behar dira.\nVirginia Imazek, izen hori ez ezik, beste bat ere badarama: Oihulari Klown taldearena...\nZaharrena naiz, sortzailea, zuzendari artistikoa...\nTaldeko alma mater zaituzte...\nBai, ez da gezurra. Nirekin batera, Karmelo, nire senarra, ia sortze beretik ari da taldean. Nik ezagutzen dudan klown pailazorik onena da, ni bezain pentsalaria ez, baina klown bikaina. Eskola porrotaren ondorio da eta, hala ere, umorea lantzen hasi eta aparta da. Ni alma mater banaiz, bera alma pater da Oihularin. Talde profesionala gara 96tik. Seriotasunez ari gara lanean, garrantzia emanez. Klown da gure espezialitatea, ahozko narrazioarekin batera. Badira zenbait talde, batean klown ikuskizuna egin dutenak, gero komedia, hurrena bestelako antzezpen mota bat... guk, egoskor, sudurrari eutsi diogu hasi ginenetik. Gauza berriak ikasi ditugu, baina beti sudurrari egokitu nahi izan dizkiogu. Jakina da ez duguna gure ikerketa bidea amaitu, eta ez dakit behin ere amaituko dugun, mugarik ez du eta: bizitza bera bezala da. Konturatzen gara gero eta hobeak garela klown lanean, ardoa bezala ari gara ontzen. Gure klown era zirkoari baino areago dago bizitzari lotuta. Gizarte laguntzaileak dauden bezala, gizarte pailazoak gara gu. Ikusleak askotan ez daki ikuskizuna egingo dugula, eta, izan, helburua ere ez da beti hori, solaskidetza lana egitea baizik, gizarte lana.\nSudurra aipatu duzu. Pailazoaren sudurra, noski. Zuk beti duzu, jakina, sudurrean...\nEtengailua bezala da niretzat. Edo ipuinetako heroia bezala. Sudurra jantzi eta energiaz betetzen zara. Gaur egun, hainbat pailazok ez du pailazoaren sudurra erabiltzen, nahiz eta komiko peto-petoak izan. Beste batzuek, berriz, komiko izan gabe ere, sudurra janzten dute, dela inauterietan edo semaforoetan, autoetako kristala garbitzen. Ertamerika eta Hego Amerikan makina bat horrelako ikusten da. Ez dira pailazo, ez dira klown, baina sudurra jantzi eta bestela egingo ez lituzketen zenbait gauza egiteko askatasuna dute. Zer egiten du jendeak inauterietan? Maskara jantzi, ezagutuko ez dutelakoan, nahi duena egiteko. Antzeko egiten dugu guk ere: baina urtean behin ez ezik, inauterietan ez ezik, urte osoan zehar egiten dugu. Nik nahiago dut pailazo sudurra jantzi. Gustatu egiten zait aurpegian duen efektua. Baina onartzen dut zenbait kidek ez janztea, haurren munduari edo, bestela, zirkoari oso lotuta dagoelako. Sudurra janzten ez dutenek horixe nahi dute, komiko direla aldarrikatu bai, baina pailazo ez direla ere bai. Leo Bassi, adibidez, pailazo da, bufoia, giro honetan ari da lanean, baina sudurrik gabe.\nDonostia (1962). Irakasle ikasketak egina. Hamabi urtez jardun zuen irakasle Euskal Herrian barrena. Azken helmuga, Bergaran, eta bertan bizi da geroztik. Hezkuntza giroko jardunaldi eta biltzarretan emanaldiak egiten hasi zen orain hogei urte. Harrezkero, publizitate kontrako modelo izan da hainbat urtean, beste rol asko interpretatu duen arren. Eta beti, grazia ez baina komikotasuna lantzen. 1997tik 2000. urte bitarte Cirque du Soleilen jardun zuen lanean eta, semea ere, Cirque hartako ume dute.\n"Ni ez naiz iraultzailea, ikara ematen didate manifestazioek. Ekintzak beldurtzen nau. Nire senarra bai, kateatu izan da han edo hemen eta hebain-hebain egin arte jipoitu du poliziak. Giza portaera bortitzek aztoratu egiten naute erabat: orroek, borrokek, ostikoek... beldurtu egiten naute, beharbada neure barruko bortizkeria dardarazten dutelako. Nik hitzaren balioan sinesten dut, umorean, mundua aldatzeko, Heidi izan gabe ere. Hitzek, armek mugitu ez dituzten gauzak mugitu izan dituzte. Klown umoreak irauli egiten du egoera, baina inor akabatu gabe. Are gehiago, gure kode deontologikoan ageri da: 'Salbatu ezin dugun inoren lepotik ez barre egin'".\nUmorea, haurren kontua\n"Sistema oso azkarra izan da. Umorea haurren kontua balitz bezala jokatzen du. Aldiz, umorea da gizarte kritikak duen elementurik baliotsuenetakoa: txotxongiloa, ipuinak eta pailazoak dira jendearengana errazen iristeko moduak. Eta, 'harrigarria!', hirurak ere haurretara baztertuta daude. Hiru arlo artistikoak ere, kritikarako hain baliagarriak, baztertuta, helduen mundua primeran erakusten duten arren. Indar handiko kritika bideak dira".\n"20 urtean horixe ikasi dut: neure burua gehiago maitatzen, porrotik ez dagoela onartzen. Borondate onean, gauzak ahalik eta ondoen egiten saiatzen zarenean, nahiz eta norberak nahi ez bezalakoa izan emaitza, ongi dago, ez da gutxi. Okerrenean, aztertu, hobetzen saiatu, eta aurrera. Klown ikasbideak nor bere barrua aztertzen erakusten du eta, askotan, autoexijentzia maila aztertu behar dugula esan nahi du horrek, gauzak super perfektu egin behar hori ikaragarria da eta".\nesan ona dela ta\nBaina egiten bada\ngeratu behar duzu\nbarrerik ez egiten


Praktika hau gizakietan aurrera eramateko lehenengo saiakerak 1935etik aurrera hasi ziren, Egas Moniz neurologoak Almeidas Lima kirurgialariarekin leukotomia prefrontal batzuetan lan egitea erabaki zuenean.\nMonizek eta Limak, emaitza onak izan zituztela esan zuten, depresioaren tratamenduan bereziki. Baina aipatu ez zutena izan zen, gaixoen %6a ez zela ebakuntzatik bizirik atera eta maiztasunez aurkako aldaketak gertatzen zirela gaixoen nortasunean eta portaera sozialean. Arriskuak zituen arren, AEBetan prozedura hau gogo handiz hartu zuten egoera mental sendaezinen tratamendu gisa.\nMetodo honengatik Egas Moniz-ek 1949an Nobel Saria jaso zuen, nahiz eta bere metodologia guztiz frogatuta ez egon. Izan ere, John P.J. Pinel-ek esan zuen Monizen konklusio guztiak kasu kliniko bakar batean zutela oinarria eta kasu hori ez zen ezta gizatiarra ere, txinpantzeetan gauzatua hain zuzen. Argi dago horrek ez duela funts zientifikorik. Garbi ikus daiteke hori 1928. urtean egindako beste esperimentu batean: beste bi txinpantzeri lobotomia egin zieten eta biak hil ziren ebakuntzan.\nAzken aldaketa 6 iraila 2020(e)an, 22:37(e)tan


Coplana | Intsektu hegalariak\nIntsektu hegalariak existitzen diren intsektu taldetik gogaikarrienak dira elikagaiak kutsatu(euliak), arropa suntsitu( sitsak) eta ziztada bidezko kaltea sortzeko( liztorrak, erleak, eltxoak) gaitasuna dutelako. Eltxoak ere gaixotasun kantitate handi bat transmititu dezakete.\nIzurria kontrolatzeko eta ezabatzeko eman behar den lehenengo pausoa instalazioa hartu duen intsektu hegalarien izurria identifikatzea da, intsektu hegalari bakoitzak trataera zehatz bat beharrezkoa baitu.\nEtxean edo negozio batean agertze diren intsektu hegalari mota batzuk ez dute zertan izurri bezala hartu behar. Hala ere intsektu hegalariak ugaltzen hasten direnean eta gure egunerokotasuna edo lanbidearen funtzionamendua oztopatzen dutenean arazoak sortzen dira. Egoera horretan euli, liztor, eltxo edo gainontzeko intsektu hegalariak ezabatzeko intsektuak hiltzeko trataera burutzeko beharra sortzen da.


Abolfazl Shirazi ingeniari eta ikertzaile irandarrak 2016an Bizkaira etorri zenetik bizi izan duen esperientzia profesional eta pertsonala azaldu du.\nBizkaia Talenten Relocation & Be Basque Dual Career Centre zerbitzuak World Cuisine Leagueren saio gehiago antolatzen jarraitzen du. Egitasmoa goi-mailako prestakuntza duten eta bere unean lan-ibilbidea Bizkaian jarraitzea erabaki zuten nazioarteko ikertzaile eta profesionalen lan-birkokapenari buruzko esperientzia iradokitzaileei eskainia dago.\nOraingoan, Abolfazl Shirazi irandarra izan zen protagonista, ingeniari aeroespaziala eta konputazioaren zientzietan doktoratua. Saioko parte-hartzaileei bere lan-ibilbidea garatzeko ekosistema gisa Bilbo hautatzeko orduan aintzat izan zituen “osagaien” berri eman zien. Egun, machine learning eta data science arloetako ikertzailea da BCAM-Basque Center for Applied Mathematics erakundean.\nShirazi 2016an heldu zen Bilbora, eta bertan topatu zituen osagaiak izateari garrantzitsua deritzo ikertzeko: “Norberari gustatzen zaion horretan erabateko arreta jartzeko askatasuna, mundu osoko profesionalak eta laguntza instituzional publiko zein pribatua (Bizkaia Talent, beka-programak, BEAZ Bizkaia)”.\nIrango ikertzaileak “Bizkaian dagoen nazioarteko giroa” nabarmendu zuen, “jendearen adeitasuna, gastronomia, Bizkaia Talenten zerbitzuak eta BBK Talent Home programa”, zeinek “beste profesional batzuekin harremanetan sartzen eta hemengo kultura ezagutzen” lagundu zioten. Hala ere, bere sorterriko janariaren eta adiskideen falta sumatzen duela aitortu zuen, edozein hazkuntza eta garapen profesionaleko prozesutan gauzak irabazi eta galdu egiten direla erantsita.


Aparkalekua Palma De Mallorca-AENA Aeropuerto de Palma de Mallorca - General aireportuan\nSarbidea hemendik Carretera de l'Aeroport de Mallorca (Terminal de Llegadas), 7611. Palma, España.\nParking Palma de Mallorca aireportua ofizial, terminal aireportuaren eraikinaren aurrean dago. Aparkaleku honetarako autobidea non azkenean duzu biribilgunean batean etortzen duzu iristeko, hartu irteera seinaleak Terminal eta aparkalekua. Beti ezkerreko erreia alde jarraitzen du, Parking seinaleak eta helduera honako aparkalekuan P. iritsi arte parking hau 3 eta solairu 2 bakarrik aparkatu ahal dira.\nAENAk parking General terminal sarbide zuzena dauka, bihurtzen da perfektua aparkalekua Mallorca aireportua izan behar, beraz. Parke Palma de Mallorca aireportua da sekula aparkatzeko AENAk ofiziala, autoa non utzi dezakezu eguneko edozein unetan irekita 24 orduz urteko 365 egunetan delako esker, errazagoa izan da.\nMallorca bidaia bat egiteko asmoa baduzu, eta ez dakit nora Palmako aireportuan aparkatu bada, aparkaleku AENAk General da dagoeneko sailkatua ez dute denbora hartu terminalean zain eta zuzenean eta batean sar daiteke alferrik galdu denbora errekorra. Visiting Mallorca ez da inoiz hain erraza, zure kontra Palma de Mallorca aireportua parking AENAk Nagusiari uncomplicated esker, aireportuko terminal bera kokatuta aparkatu ahal izango delako. Horrez gain, aparkaleku AENAk General urte, 24 ordu egun guztietan dago zabalik, beraz, ez duzu inolako arazo iritsi aparkalekuan denbora da. Gozatu zure bidaia Mallorca eta parke Palma de Mallorca aireportuko azkar eta erraz denbora alferrik inguruan informazioa bilatzen parking gabe. Ikusi gutxiago\nAENAk parking General terminal sarbide zuzen Ikusi gehiago\nAparkaleku guztiak Palma De Mallorca AENA Aeropuerto de Palma de Mallorca - General


Francesco Patrizi, musuaz — Eibar.ORG | Eibarko peoria\nHemen zaude: Hasiera / Blogak / Markos Zapiain / Francesco Patrizi, musuaz\nFrancesco Patrizi, musuaz\nMarkos Zapiain 2021/12/04 09:25\nMusukoaren garai hauetan ez da harritzekoa musuari buruzko jakin-mina piztu izana. Orain arte, filosofoek ia ez diote jaramonik egin musuari. Kierkegaardek iradokitzen du filosofoek musu ematen balekite ez liratekeela filosofo izango, horregatik ez dute musuari buruzko liburu garrantzitsurik idatzi. Ez da gauza bera gertatzen literaturan, pinturan, eta, batez ere, zineman. Gogoratu bestela Paradisu Zinemaren amaiera. Euskal-Encodings webgunean dago, euskarazko azpitituluekin.\nSalbuespena, “Delfino edo musuaz” izeneko tratatu labur bat da, Francesco Patrizik 1577aren inguruan idatzia. Patrizi Cres uhartean jaio zen, garai hartan Veneziako Errepublikaren parte, gaur egun Kroaziarena.\nElkarrizketa batek osatzen du liburua, Patriziren beraren eta Delfino gaztearen artekoa, eta Patrizik azpimarratzen du musuari buruz dioen guztiak esperientzia duela oinarri. Musu erotikoak pizten duen sentipen atsegina aztertzen du. Eta, egia bada ere Erdi Aro oro har espiritualistaren ostean, Errenazimenduan ukimenak garrantzi handia hartu zuela, hala ere handia da Patrizi humanistaren ideien originaltasuna eta ausardia. Garai hartan garrantzi handia zuen Marsilio Ficinorentzat, kasu, musua oso arriskutsua da, kemena eta izpiritua alferrik galarazten dizkigu, zahartzen gaitu, heriotza hurbiltzen digu.\nPatrizik erantzuten dio musuaren erruz kemena galtzen badugu ere, ez diola axola, aldi berean musu-kidearen kemena geureganatzen dugulako. Gainera, musuaren goxotasunean ezkutatzen da gorputzaren eta arimaren arteko harremanaren misterioa. Musua da materiaren eta izpirituaren arteko muga. Dena den, zaila da musuaren funtsa harrapatzea: bertan nahasteaz gain gorputza eta arima, musuan dago halaber bizitzaren eta heriotzaren arteko mugetako bat. Delfino gazteak galdetzen du zergatik ote den musua hain atsegina, hain leuna, hain goxoa, eta aldi berean hain pizgarri eta elektrikoa. Erantzuna: arimen arteko kontaktuaren mamitzea delako. Mihiak batzean maitaleek arnasa elkarri ematen eta hartzen diote, ez gutxitan azken arnasa balitz bezala.\nSokratesek zioen filosofatzea hiltzeko prestatzea dela, filosofatuz gorputza eta arima bereizten ikasten baitugu. Zentzu horretan, Patrizirentzat eta Delfinorentzat ere, musu ematea filosofia praktikatzea da.\nBestalde, Sokrates eta Platonen ustez, filosofia elkarrizketan mamitzen da, eta musua elkarrizketa gisako bat litzateke, hitzari uko egiten dion arren mingainari eusten diona.\nAgian Patriziri eta Kierkegaardi ez zitzaien arrazoirik falta, pentsalariei leporatu zietelarik musuaren gaitasun filosofikoari ezikusia egin izana.


IBARRA, AZOKA ETA PIPARRA 2017 - Noticias - Ibarra\nIBARRA, AZOKA ETA PIPARRA 2017\nDatorren irailaren 17an Ibarra azoka bihurtuko da XVIII. aldiz.\nHerriko eta eskualdeko nekazari eta abeltzainek euren produktuak ezagutarazteko eta kontsumitzaileek kontsumitzen dutenaren jatorria eta ezaugarriak erakusteko asmoarekin abiatu zen duela hemezortzi urte Ibarrako Azoka.\nPixkanaka, handituz joan zen eta elikagaiak eta gure etxaldeetako ganadua ez ezik, artisauen lanak ere eskaintzen hasi ginen.\nGeroago, herriari nortasun berezia ematen dion produktua izanik gure piparra eta sukaldaritzarako bidaide ona dela ikusirik, Euskal Herriko Lehiaketa Gastronomikoak ere lekua hartu zuen azokan. Eta aurrerago, Euskal Herriko Piper Topaketak txokoa bilatu zuen gurean.\nBistan denez, urte hauten Azokaren dimentsioa handituz joan da, leku aldaketak ere izan ditu gaur egungo kokapenean egonkortu arte: herriko Plazatik abiatu eta Emeterio Arrese plazaraino.\nEmeterio Arrese parkearen atzealdean, ume zein helduen gustuko den abere erakusketa ere egongo da.\nHerriko baserritarrek behiak, behorrak, ardiak eta ahuntzak, untxiak, txerriak... eramaten dituzte. Bestetik, ezin ahaztu jendearen gustuko izaten den hegazti erakusketa. Bertan oiloak, antzarak, ahateak... ikusteko aukera izango dugu.\nHerritarrak azokako txoko honetara gerturatzera animatzen ditugu, Ibarrako baserritarren lana ezagutzeko aukera polita izaten baita.\nGuztiak du garrantzia Azoka honetan, baina aurtengoan Lehiaketa Gastronomikoak aldaketak izango ditu eta horiek azpimarratu nahi ditugu. Parte hartzen duten sukaldariek Ibarrako piparrarekin 6 pintxo berdin eta piperrada egin behar izaten zuten.\nOzpinetan ondutako Ibarrako piparrak duen ospea ikusirik, aurtengoan piparradaren ordez, Ibarrako 8 Gilda egin beharko dira. Ez da erronka makala izango sukaldari hauentzat.\nPipar lehiaketa honi buruz, Xepla elkarteak adierazi digunez, egunak pasa ahala lehiaketan parte hartzeko izen-ematea martxa onean doa, Bizkaia, Araba, Nafarroa eta Gipuzkoako ordezkariak baditugu jada zerrendan.\nSukalde gutxi batzuk geratzen direlarik libre, izena emateko epea irailaren 12an bukatzen dela gogorarazi nahi dugu.\nHalaber, epai-mahaiko kideak zein izango diren izendatuta daude: Hilario Arbelaitz Oiartzungo Zuberoa jatetxekoa, Roberto Ruiz Tolosako Fronton jatetxekoa, Matias Gorrotxategi Tolosako Julian erretegikoa, Juanjo Mendioroz gastronomia kritikaria eta Imanol Zubelzu Basque Culinary Centerrekoa.\nBestalde, Gilden tailerra egingo da Emeterio Arrese parkean, goizeko 10:00etatik 12:00etara. Ibarrako Merkatari Elkartearen eskutik, 3 erosketa-txeke zozketatuko dira parte-hartzaileen artean.\n12:00etatik 13:00etara berriz, egindako gildekin mosaiko erraldoia osatuko da. Eta amaitzeko, 13:00etan egindako gilden dastaketa egingo da.\nBAZKARIRAKO TXARTELAK: Azoka ondoren egiten den bazkarirako txartelak Atari tabernan daude salgai 22 euroren truke.\nHortxe duzue bada, aurtengoan Ibarrako Azokak eskainiko dizuetena goizeko 10etatik aurrera. Zatozte eta seguru, zuen zentzumenek eskertuko dizuetela.


Literatur itzulpena graduondoko irakasgai Beljikan — EIZIE Elkartea\nLiteratur itzulpena graduondoko irakasgai Beljikan\nLiteratur itzulpena eskola eta unibertsitate askotako lizentziaturen barruan lantzen bada ere, 1991etik hasita lehen aldiz irakasten da graduondoko lizentzia bezala, CETL (Europako Literatur Itzulpenerako Zentrua) delakoak, Bruselasko Institut Supérieur de Traducteurs et Interprètes de la Communauté Française-ren babesarekin, unibertsitate-ondoko prestakuntza ziklo bat (hirugarren zikloa) antolatu bait du filologian, hizkuntzetan, hizkuntzalaritzan edo itzulpengintzan lizentziatuta daudenentzat. Frantsesa da xede-hizkuntza bakarra, eta sorburu-hizkuntzak sei: holandera, alemaniera, ingelesa, gaztelania, italiera eta errusiera; dena dela, frantses hiztun ez diren ikasleek aukera osoa dute azterketara aurkeztu, eta beren memoria-lana ama-hizkuntzan idazteko.\nCETL-ean ez dira "ex-cathedra" moduko ikastaroak eskaintzen, baizik eta literatur itzulpen praktikoa jorratzen duten mintegi eta lantaldeak, teoria hutsa alde batera utzirik. Horrela, ospe eta esperientzia handiko itzultzaileak, bai Beljikakoak, bai kanpokoak ere, dira horien ardura daukatenak.\nIkasketak astean bi egunekoak dira (hiruna ordu) eta osagarrizko hirugarren egun bat gaineratzen da hamabost egunero, eta ziklo osoa hirurehuna orduko bi sei-hilabetekotan banatzen da: lehenengoan, literatur itzulpenaren oinarrizko arauak eta teknika nagusiak irakatsi nahi zaizkio ikasleari; irailean azterketa bat egiten da, eta gutxienez hamarretik sei puntu lortu behar dira bigarren urtera igaro ahal izateko. Eta bigarren sei-hilabetekoak genero berezien (antzerkia, poesia, narrazioa, zientzia-fikzioa, etab.) itzulpena du ardatz, giza zientzietarako hurbilpena ere egiten delarik. Bigarren urtearen bukaeran ere egiten da azterketa, eta zazpi puntu behar dira ikasketa-amaierako memoria-lana (ikasleak berak eginiko itzulpen oso bat, berari buruzko iruzkinekin) aurkeztu ahal izateko; lan hori ahoz defenditu behar da gero, itzultzailez eta argitaratzailez osaturiko epaimahai baten aurrean, eta aukera eman lezake argitaletxe batekin itzulpen hori plazaratzeko kontratua egiteko.\nGraduondoko ikastaldi honen filosofiari dagokionez, Françoise Wuilmart, proiektuaren arimak dio literatur itzultzailearen talentua ere irakats daitekeela, pianojole batena irakatsi eta hobe daitekeen bezalaxe. Bere eritziz, talentua beharrezkoa da hasiera-hasieratik, baina bakarkako autoprestakuntzaren bide zail eta gogorra labur daiteke, hasteko, aurreko tradizioa ezagutuz, horrela ikasleak jakin dezan zeintzuk diren saihestu beharreko akatsak, eta beren neurri zuzenean epai ditzan bere aurrekoek hartutako erabaki eta irtenbideak. Ondoren, bere talentua hobeto fintzen lagunduko dioten tresnak eskuratu behar zaizkio ikasleari, oinarri teorikoak emanez, bai, baina batez ere hainbat eta hainbat ariketa praktiko egineraziz.\nWuilmart andreak baiezten duen bezala, anarkiarik handiena da nagusi literatur itzulpenean, hainbat arrazoirengatik: itzultzailearen prestakuntza eskasa, lanari ematen zaion balioespen eta ordainketa txarra, argitaratzaile askoren axolagabekeria, etab.; horregatik, askoz gehiago dira literatur itzultzaile txarrak eta, beraz, itzulpen txarrak, onak baino, eta horrek "bestearen kulturaren triskantza" ekarri du, eta ekartzen du oraindik ere. Gauzak horrela, kulturarteko eztabaidaren gai funtsezkoa izan behar du literatur itzultzailearen prestakuntzak, gainontzeko itzultzaile eta interpretariena den bezala.\nLiteratur itzulpena orain arteko autodidaktismoaren esparrutik ateratzeko saio honek arrakasta handia lortu du berehala, lehendabiziko urtean hirurogeita hamabost ikasle inguru matrikulatu izanak frogatzen duen bezala.


Ordizia | Goierriko Hitza\nEspainiako konstituzioari ezezkoa eman dio Ordiziako ErnaikBy Goierriko Hitza on 2013/12/10 in Politika Abenduaren 6a gorriz markatutako eguna da egutegietan. Euskal Herrian, ordea, Espainiako Konstituzioaren egunean zer ospaturik ez dugula aldarrikatu nahi izan zuten joan den ostiralean Ordiziako Ernaikoek. Herriko plazan jarritako pankartetan espainiar carta magnatik hartutako hainbat lege nabarmendu nahi izan zituzten; horiek Euskal Herrian dituzten kontraesanak ere agerian uzteko. Plaza Nagusia eta Andres Urdanetaren estatua ere bandera espainiarrez bete zituzten.\nTantaz Tanta ekimena aurkeztuko dute gaur OrdizianBy Goierriko Hitza on 2013/12/10 in Politika Herrialdez herrialde osatzen ari den Tantaz Tanta ekimenaren aurkezpena egingo dute gaur iluntzean Ordizian; 19:00etan D’elikatuzen. Aurten, preso eta iheslarien eskubideen aldeko Ordiziako taldeak antolatu duen hamabostaldiko lehen ekitaldia izango da. Hain justu ere, Presoen aldeko II. hamabostaldia ekimenaren baitan bi ekitaldi prestatu dituzte. Abenduaren 19an Amatasuna Kartzelan gai hartuta, egoera gertutik ezagutzen dute hainbat [...]\nZabor ugari Goierriko ibaietanBy Goierriko Hitza on 2013/12/10 in Gizartea, Hondakinak Egurrak, plastikoak, bidoiak, tutuak, bizikletak, metalak, koltxoiak, gurpilak… Denetariko zaborrak jaso dira urtean zehar Goierriko ibaietan egin diren garbiketetan. Gaztetxe, guraso elkarte, udal eta beste hainbat taldek sustatuta, herriz herriz, bilketa ugari egin dira. Goieki Garapen Agentziak ere kanpaina berezia egin du uztailetik urrira bitarte ibai ertzak garbitzeko. Lan horiek egiteko, Gureak taldeko Goroldi enpresaren [...]\nElikagai bilketak egingo dituzte Goierri Eskolan eta Ordiziako plazanBy Goierriko Hitza on 2013/12/09 in Gizartea Goierri Eskolako Menpekotasun Egoeran dauden Pertsonenganako Arreta taldekoek Goierrin arrisku egoeran dauden familientzako elikagaiak biltzeko kanpaina jarri dute martxan. Goierri Eskola eta Goierriko Gurutze gorriak elkarlanean ari dira ekimen honetan. Elikagai ez galkorrak bilduko dituzte: pasta, arroza, lekaleak, kontserba latak edo olioa. Bilketa berriz, gaur bertan hasi eta ostiralera arte egingo dute. Laguntzeko interesa duen [...]\nEuskararen alde Ordizian, 365 egunezBy Goierriko Hitza on 2013/12/05 in Euskara Astearteko Nazioarteko Euskararen Egunaren inguruan ekitaldia egin zuten atzo iluntzean Ordizian Hitzaro Euskara Elkarteak antolatuta. Dozenaka lagun elkartu ziren Plaza Nagusian euskararen aldarria egiteko. Euskararen aldeko manifestua irakurri eta ekitaldirako bereziki aukeratutako kanta abestu zuten. Topaguneak sustatu duen Euskarak 365 egun kanpainaren baitan prestatutako adierazpena irakurri zuten: “Euskaraz bizitzeko hautua egin dugu, ordea. Euskaraz bizitzeko [...]\nEuskararen Eguna ospatzeko ekitaldi sorta GoierrinBy Goierriko Hitza on 2013/12/03 in Euskara Eztabaidagarria izan liteke, akaso, herri batek berea duen hizkuntzaren erabilera aldarrikatzeko egun bat izatea, hizkuntza hori urtean zehar normaltasunez erabili beharrean. Hala, euskarak ere badu bere nazioarteko eguna, eta gaur da, abenduak 3. 1949an Eusko Ikaskuntzaren ekimenez sortutako eguna da Euskararen Nazioarteko Eguna, euskara aldarrikatzeko, plazaratzeko, ospatzeko… Aldarrikapen horrekin bat egin dute Goierriko hainbat herritan, eta ekitaldi ugari antolatu dituzte. Helburua, euskararen egun bakarra izan beharrean Euskaraz 365 egun aritzea.\nAzaroak agur hotza eman die ferieiBy Goierriko Hitza on 2013/11/28 in Azoka Garai hau ez da produktu berrietarako aproposena, baina halere, atzokoan sorta polita bildu genuen. Horietako batzuk dira: ardi esnea, txaiota, kakiak, erratza sortak eta nerine loreak. Ardi esnearen lehen litroak Aramako Zurutuza ahizpen postuan ikusi ditugu, 3,5 euroan zuten salgai 1,5 litroko ontzia, iazko prezio berean, alegia. Postu horretan bertan, hemen hain ohikoak ez diren [...]\nJosetxo Imazen omenezkoa 2013\nLaburrakEgunerokoan erabiltzeko euskara ikastaroa antolatu du Goiztiri AEKk\nLuzuriaga eta Berasategi II garaile pala motzeko txapelketako lehen jardunaldian\nGaur arratsaldean bilduko da Udala kuadrilekin 25eko gaupasa eta matutinaz hitz egiteko\nGizarte ongizatean aritzen diren erakundeentzat diru laguntzak\nXabi Aiestaran paleta goma txapelketako partidak, bihar\nSimpson, Haddar eta Tudelak Ampo Ordizian jarraituko dute\nAdiskide, egin dezagun euskaraz!: Karmele Aierbe Euskaldunen artean, euskaraz jakin...\nCarlos Gonzalezen liburuak: Igartza Jauregian, ostiral honetan, abendua...\nPuto amoa igogailuko elkarrizketetan: Joseba Irazoki musikarentzat dena da nire bizilagu...\nTigre batekin bizi: Alferrik da hona nola he...\nUdazkena: “Hiria lokartu da ilunabarraren eskilaretan,...\nkarramisto: iz. garrasi zorrotza. Orotariko Euskal Hiztegia: k...\nMENDIKO BOTAK NOLA AUKERATU: Nire ikuspuntu apaletik mendirako ditugun produktu...\nnew material: From london, a photo by josu maroto on Flickr.Mila...\nPatxin eta Potxin: "Birziklatzea erraza da!": Hondakinen sentsibilizazio-kanpainaren barruan, la...\nDenbora lehengai baliotsua dugu!: Gaurkoan The Kernel artisau garagardo enpresaren...\nBereziak\tBerriketan.info There has been no recent site activity. Popularrak Ekarpenak Webgune lagunak:\tKirola Kultura Aisia Gizartea Ekonomia Politika © Goierriko Hedabideak S.L.


Asteburu honetan, ordezkariak Amalurra Burgosera joan gara ekitaldian parte hartzera Burgosko Unibertsitateko Gizarte Start Up eta gure proiektua ezagutzera eman Amalurra komunitatea . Bilera honetan, sustatuta Burgosko Unibertsitatea20 ekimen baino gehiagotan parte hartu dugu, 20 tutore eta 24 ekintzailetan, gizarte-eraginkortasun handia duten proiektuak moldatu eta agian errealitate bihurtu nahi dituzten gizarte-ekintzaileak elkartu eta laguntzeko helburuarekin. […]\nAmalurra hartu du, urriaren 16tik 21era, bilera Balizko Proiektua , mundu osoko Mindfulness dinamizatzaile ia 100 batu dituena. Ekitaldi honek komunitate mailan esperientzia oso aberasgarria bizitzeko aukera eman digu, bi proiektuek sentsibilizazioaren helburua partekatzen baitute. Bere aldetik, Balizko Proiektua enpresen eta erakundeen barruan kontzientzia humanistikoagoa lortu nahi du. Gure buruarekin egiten dugun barne lanetik kontzientzia […]\nren harira Komunitate Jasangarrien Europako Eguna ,-tik Amalurra komunitatea Ate irekien jardunaldia antolatu genuen gure bertako basoen arazoari ardaztutako jardueren egitarau batekin, erasotzen ari den gaixotasunak sortzen duen kezkaren ildotik. pinu insignis , bere birulentzia eta orain arte bere aurrerapena moteltzeko tratamendu eraginkorrik eza. Programak aurkezpen desberdinak izan zituen: Finlandiako basoen kudeaketaren esperientzia ezagutu genuen […]


Industriak eta zibersegurtasunaren sektoreak bat egingo dute ZIURek antolatu duen Industrysec 2021 kongresuan - ZIUR\nIndustriak eta zibersegurtasunaren sektoreak bat egingo dute ZIURek antolatu duen Industrysec 2021 kongresuan\nTabakalera zentroak Industrysec 2021 kongresua hartuko du azaroaren 18an, osteguna, ZIUR Gipuzkoako Zibersegurtasun Industrialeko Zentroak antolatuta. Ekitaldian bat egingo dute lurraldeko industria eta zibersegurtasun sektoreek, baita alor horretako Gipuzkoako ekosistema osatzen duten ia eragile guztiek ere. Halaber, topaketak zibersegurtasunaren arloko joeren nazioarteko ikuspegia izango du, tokiko ekintzailetza-kasu arrakastatsuak aurkeztuko dira, euskal zibersegurtasuneko laborategien lana partekatuko da eta ZIURekin arlo horretako hainbat proiektutan lankidetzan aritzen diren industria enpresen esperientzia mahai gaineratuko da. Kongresua goizez egingo da, eta izena emateko epea zabalik dago. Parte hartu nahi dutenek https://ziursec.eus/atarian atariaren bitartez egin dezakete..\nTopaketa 9:15etan hasiko da, Markel Olano Gipuzkoako diputatu nagusiaren ongietorri instituzionalarekin. Ondoren, ZIUR Fundazioko zuzendariak, Koldo Peciñak, Gipuzkoako zentroak azken urtean egindako lanari buruzko hitzaldia emango du. 10:00etan, konferentzien blokea irekiko da: lehenik, Eduardo Mastranzak parte hartuko du, Gartner Executive Programs enpresako senior executive partnerrak. Enpresa hori nazioarteko erreferentea da zibersegurtasunaren arloan, eta esparru horretako nazioarteko joera nagusien errepasoa egingo du. Ondoren, David Barroso Gipuzkoako Counter Craft enpresako CEOaren txanda izango da, bere tokiko ekintzailetza arrakasta kasua aurkeztuz.\nAtsedenaldi labur baten ondoren, 11:45etatik aurrera bi mahai-inguru egingo dira. Lehenengoan, Ikerlan, Vicomtech eta Tecnaliako ordezkariek hartuko dute parte, eta zentro hauek dituzten zibersegurtasuneko laborategien esperientzia partekatuko dute. Bigarren eztabaida-mahaiak izaera industrial nabarmena izango du; izan ere, Betapack, Danobat, Ibarmia eta Onnera Groupeko ordezkariek ZIURekin duten harremanaz eta Gipuzkoako zibersegurtasun zentroak abian jarritako proiektu pilotuetan duten parte hartzeaz hitz egingo dute. Jabier Larrañaga Ekonomia Sustapen, Turismo eta Landa Inguruneko foru diputatuak itxiko du kongresua.\nHalaber, ZIURek Donostiako Zuatzu industrialdean duen zentro fisikoaren bigarren urteurrena ospatzeko ere balioko du kongresuak. Izan ere, 2019ko azaroaren 15ean ireki ziren instalakuntza hauek. Azpiegituraren bi urteko ibilbidean, ZIURek Gipuzkoako ehunka industria enpresekin elkarlanean jardun du. Zibersegurtasunaren arloan orientazioa eman die hauei, eta funtsezko ekarpena egin du sektore hori lurraldean egituratzeko. Digitalizazioa etorkizuneko ezinbesteko lehiakortasun-elementua denez, zibersegurtasunak are garrantzi handiagoa hartzen du egunotan.


Ekainak 28: gorputz subertsiboek asimilazioari planto – Hala Bedi\n> Ekainak 28: gorputz subertsiboek asimilazioari planto\nJatorrizko testua, osorik, Arabako Alean\nEkainaren 28a sexu-askapenaren nazioarteko eguna dela-eta, Gasteizko LGTB mugimenduko adin ezberdinetako hiru kide elkartu ditugu solasaldian: Sejo Carrascosa, Garazi Beramendi eta Andu Martinez. Gehiago izan zitezkeen, beste batzuk izan zitezkeen, baina esandakoak esan bezala jaso ditugu, kontuak faltan agian bai, baina soberan ez daudelakoan.\n2019an beteko dira 50 urte Stonewall Inn tabernako istiluetatik: New Yorkeko taberna hartan biltzen ziren lesbiana, gay eta transexualek poliziaren etengabeko jazarpenari planto egin eta antolatzen hasi ziren, euren eskubideen alde. Gertakari haiek jotzen dira egungo sexu-askapen mugimenduaren aurrekaritzat. New Yorken gertatu zen, baina beste edozein tokitan ere izan zitekeen, baita Gasteizen ere, esaterako.\nStonewall-eko istiluak baino 10 urte lehenago jaio zen Sejo Carrascosa Madrilen, eta bertan hasi zuen LGTB kolektiboaren eskubideen aldeko militantzia, La Radikal Gai izeneko talde mitikoan. Orain dela 25 urte Gasteiza etorri zenean, COGAL izeneko taldean sartu zen, gerora Gaytasuna izango zena. «Borrokatzeko gogoz» iritsi zen. GIBaren inguruko borroka eta bisibilitatea ziren garai hartan lehentasunak, jendearen arteko elkar ezagutzarekin batera: «Gure helburua ez zen asistentzialista, baina jendeak hori behar zuen, eta horretan ere aritzen ginen». Lumagorri Heterosexismoaren Aurkako Taldean dabil egun Carrascosa.\nGaytasuna izena «ezaguna» egiten zaio Garazi Beramendiri, baina oso urrutikoa. Eta ez da harritzekoa, izan ere 1993an jaio zen gasteiztarra. Andu Martinez, aldiz, 1998an jaiotakoa da eta Gaytasuna taldea ezaguna ere ez zaio egiten. Beramendik talde batean baino gehiagotan militatu du, ez baitzaio gustatzen etiketa bakarrean kokatzea. Martinezen hitzetan, ez da egon Gasteizen gazteentzat «erreferentzia sendoa» izan den talderik azken urteetan. Hala ere, biak dabiltza E28ko koordinadoran.\nHizpidea: Ekainak 28: gorputz subertsiboek asimilazioari planto\n← San Juan gaueko eraso matxista bat salatu du Aguraingo Mugimendu Feministak\nAluak proiektua: “Musikaren munduan, lan bikoitza egin behar da emakume bat kontuan har dezaten” →


Arabako errioxa: enoturismoa, bere forma guztietan | Top esperientziak | Turismoa Euskadi - Turismoa Euskadin\nArabako Errioxa: enoturismoa, bere forma guztietan\nArdoaren, gastronomiaren eta kulturaren arteko konbinazio perfektua. Bisitatu ezazu Arabako Errioxako gure bodegetako bat eta gozatu ezazu bertako otordu zoragarri batez. Ezagutu itzazu ardoterapiaren onurak eta murgildu zaitez eskualde honetako kulturan, bere museoen eskutik.\nPlan honekin lasai-lasai gozatuko duzu mila aukera eskaintzen dituen lur honetaz.\nGoizeko plana eskualde honetako gastronomia ezagutzera bideratuta dago. Bertako upeltegi sorta zabaleko upeltegi bat bisitatzea gomendatzen dizugu. Hautatu ezazu bat aukera desberdinen artean; familia-upeltegiak, ehun urtetik gorakoak, zantzu historikoak dituztenak edota munduko arkitekto ospetsuenek diseinatutako upeltegi abangoardistenak. Zailena bat aukeratzea izango da.\nBisita honekin batera inguruko udalerrietako jatetxe edo upeltegiren batean bertako gastronomia tradizionala dastatzea gomendatzen dizugu. Patatak Errioxako erara, saiheskiak xirmendutan erreak, masailak ardo beltzean edota potxak, aukeraketa bikainak dira zure bisitarentzat.\nArratsaldea erlaxatzeko gordeko dugu. Spa batera joan eta ardoterapiaren onurez gozatzeko baliatu dezazun proposatzen dizugu. Ba al da Arabako Errioxa baino leku egokiagorik mahatsak osasunarengan dituen onurak ezagutzeko?\nDena den, jakin-min handiko pertsona bat baldin bazara, bi espazio zinez interesgarri bisitatzeko aukera ere baduzu:\n1.- Ardoaren interpretazio-zentroa, 4D esperientzia bat eskainiko dizuna.\n2.- Abadia museo-etxea, iraganera bidaiatuz Arabako Errioxari buruz gehiago jakiteko aukera emango dizuna.\nOroimenean geratuko zaizun egun bizia izango da gaurkoa.\nAbadía de Morata museo-etxea casamuseo01@msn.com 677469691\nVilla Lucía Ardoaren Erakustokia reservas@villa-lucia.com 945600032\nNon jan plan honetan: https://www.rutadelvinoderiojaalavesa.com/es/restaurantes\nNon ostatu hartu plan honetan: https://www.rutadelvinoderiojaalavesa.com/es/alojamientos\nArabako Errioxako Ardoaren ibilbidearen liburuxka\nArabako Errioxa. Historia eta abentura.\nGuardiako turismo-bulegoa: https://www.laguardia-alava.com\nEltziegoko turismo-bulegoa: http://www.elciego.es/eu\n· Upeltegi, jatetxe edo museoren batera joateko asmoa baldin baduzu, erreserba behar adinako aurrerapenaz egitea gomendatzen dugu.


Ziurgabetasunaren ziurtasuna IPCCren txostenetan - Zientzia Kaiera\nLurraren historia modernoko laugarren urterik beroena izan zen 2018. urtea. Gure planetako tenperatura altuak, paradoxikoki, hotzikarak sentiarazten dizkiguten muturretaraino iristen ari dira.\nMunduko klimaren bilakaera –kezkaturik– jarraitzen dugunok ikusi dugu nola Munduko Meteorologia Erakundeak (WMO, ingelesez) azaldu duen batez besteko tenperaturaren hogei errekor hautsi direla azken 22 urteetan. Eta joera hori goraka doala: Lurrak laurehun hilabete jarraian izan ditu batezbesteko historikoa gainditu duten tenperaturak; horrela, XX. mendeko erreferentziaren gainetik egon da 33 urtez jarraian.\n1. irudia: 2017. urteak munduko batez besteko tenperaturaren errekorra hautsi zuen; hala, lehenengo postua kendu zion 2016. urteari, zeinak aurreko bi urteetako marka harrigarria gainditu zuen. (Argazkia: Gerd Altmann / Pixabay)\nKlima-aldaketa gertatzen ari dela ziurta dezakegu, eta horrek benetako mehatxua ekarriko du ezagutzen dugun munduarentzat. Gainera, mehatxu hori nagusiki gizakiaren industria jardueragatik sortu dela adierazten dute datu guztiek. IPCCren “Global Warming of 1,5 ºC” txosten bereziak, 2018. urte amaieran argitaratua, argi uzten du: jarduera horrek planetaren tenperatura gutxi gorabehera 1 ºC igo duela uste da, industria garaiaren aurreko mailak kontuan hartzen badira. Hamarkada gutxi batzuetan, atmosferako CO2 kontzentrazioa % 30 igo da, 400 ppm gaindituta, eta orain dela hiru milioi urte datatutako errekorra hautsita. Ez da klimaren bilakaera naturala: ikaragarri nabarmena da, eta ia komunitate zientifiko osoa iritzi berekoa da.\nTresna matematikoak etorkizuna iragartzeko\nIraganeko klima-aldaketa azken mendean jasotako datuen historikoari esker ziurta daiteke, baina etorkizuna ezagutzeko ez dago behaketa posiblerik. Gure planetak aurre egin beharko dien egoera posibleak aztertu nahi baditugu, simulazio konplexuko ereduen mendean gaude ia esklusiboki, eta horiek azpiereduz osatuta daude, zeinak NASA, UK Met Office, Beijing Climate Center eta halako taldeek etengabe garatzen dituzten.\n2. irudia: NASAren Goddard Earth Observing System (GEOS-5) eredu klimatikoa erabiliz lortutako simulazioak. (Iturria: William Putman/NASA/Goddard)\nSimulazio horiek lehenago sartutako corpus teoriko baten arabera egiten dira. Adibidez, atmosferako simulazioen kasuan, corpus hori honela osatuta dago: (i) elementu jariakor finituetan aplikatutako Newtonen higidura legeak; (ii) masaren kontserbazio legea; eta (iii) ekuazio termodinamikoak, aire zati bakoitzean beroaren efektua kalkulatzea ahalbidetzen dutenak eguzki izpien balio parametrizatuen bitartez. Hiru osagai horiek soluzio analitiko askaezineko ekuazio diferentzial partzial ez-lineal bihurtzen dira. Hori dela eta, ekuazio jarraituak diskretizatzen dituzten eta horien ebazpenaren hurbilketa bat zehaztea ahalbidetzen duten zenbakizko metodoak aplikatzen dira, modelizazio eta konputagailu simulazio tekniken bitartez.\nBeste azpieredu batzuekin batera, karbonoaren zikloaren simulazioa edo mugimendu tektonikoa, esaterako, simulazio horiek etorkizuneko egoera posibleak eraikitzeko erabiltzen dira, eta horiek ondorioak arintzeko politikan edo ingurumen-egokitzapenerako politikan –ikatzaren monetizazioa edo geoingeniariatza estrategien aplikazioa, adibidez– erabakiak hartzeko tresnak dira. Hala ere, klima-aldaketa antropogenikoa gidatzen duten mekanismoak ondo ulertzen diren arren, proiekzio horiek ziurgabetasuna adierazten dute emaitzen zehaztasunean. Horien kuantifikazioa da, hain zuzen, adituek politikariei (ez)jakintasuna komunikatzeko erreminta nagusia.\nLiteratura espezializatuak ziurgabetasun maila zehazten duten ziurgabetasun epistemikoaren zazpi iturri ere ezartzen ditu:\nOsagaien eta dauden interakzioen azpimultzo bat deskribatzea bakarrik ahalbidetzen duten ereduen egitura.\nEbazpen mugatua, mikroeskalako prozesuak parametrizatuak izatea eta, ondorioz, beren efektua –prozesua benetan konpondu gabe– eskala handiko kuantifikazio eskuragarrien arabera deskribatu behar izatea eragiten duena.\nBarne aldakortasun naturala.\nHasierako eta inguruko baldintzak.\nEtorkizuneko egoera ekonomikoa.\nZiurgabetasunaren iturri horiek guztiak eredu bakoitzerako dauden klimaren hainbat irudikapenetatik datoz. Ziurgabetasun horrek oro har jendearengan sortzen duen lehenengo inpresioa da klima-aldaketaren hipotesia, nolabait, zalantzazkoa dela. IPCCren I Taldearen ondorengo txostenetan aurkeztutako ziurgabetasun ereduak ez dira, ordea, klima-aldaketa zalantzazkoa den ala ez argitzeko aurkezten, baizik eta lortutako ereduen kalitatea jakinarazteko eta milaka eta milaka zientzialarik eskuratutako emaitzen prozesutik kanpo hartutako erabaki politikoak helarazteko.\n3. irudia: Lurreko gainazal-tenperaturaren proiekzioak. (Iturria: Policymaker Summary of The Phisical Science Basis – 4th IPCC Report).\nBadirudi argi dagoela ezin dugula etorkizuna ziurtasun osoz ezagutu eta, Zygmunt Baumanek esango lukeen moduan, daukagun ziurtasun bakarra ziurgabetasuna dela. Hala ere, horrek ez du galarazten modu nahiko sendoan aurreikustea izango dugun etorkizun gertagarria. Horregatik, simulazioen emaitzak ziurgabetasunaren eredu gertagarriekin aurkeztea ez da ahultasun zeinua, baizik eta balioespen horiek modu garden batean azaltzeko tresna, ikerketa zientifikoa politika, gizarte eta etika kontuekin nahastu gabe. Jarduera hori zorroztasun eredutzat hartzen dute zientzialariek eta IPCCk, nahiz eta badiren zalantzaren merkatariak ahultasuntzat jotzen dutenak. Izan ere, IPCCko txostenetako ziurgabetasunaren ziurtasuna, paradoxikoki, eskuragarri dagoen modu bakarra da etortzekoa den klimaren proiekzio ahalik eta ziurrenak egiteko.\nWinsberg, Eric (2018), Philosophy and Climate Science, New York: Cambridge University Press.\nEgileaz: José Luis Granados Mateo UPV/EHUko Historia eta Filosofiako doktorego aurreko ikertzailea da.\nOharra: Jatorrizko artikulua Cuaderno de Cultura Científica blogean argitaratu zen 2019ko uztailaren 15ean: La certeza de la incertidumbre en los informes del IPCC. Eta bigarren bertsio bat The Conversation gunean abuztuaren 13an: La incertidumbre en los informes sobre el cambio climático: ¿un motivo para dudar?\nArgitalpen-data: 2019/09/03 · Atala: Dibulgazioa\nAsteon zientzia begi-bistan #267 – Zientzia Kaiera\n[…] Lurraren historia modernoko laugarren urterik beroena izan zen 2018. urtea. Klima-aldaketa gertatzen ari dela argi dugu jada eta egoera hori nagusiki gizakiaren industria jardueragatik sortu dela ere bai. IPCCren “Global Warming of 1,5ºC txosten bereziak argi uzten du: jarduera […]


Lurrikararen ondorioz umezurtz zenbat haur geratu diren kontatuko du Japoniako gobernuak | Consumer\nLurrikararen ondorioz umezurtz zenbat haur geratu diren kontatuko du Japoniako gobernuak\nSave the Children erakundeak ohartarazi du 100.000 haur baino gehiago desplazatu direla herrialdean hondamendiaren ondorioz\nJaponiako Gobernuak iragarri du zenbat haur geratu diren umezurtz martxoaren 11n herrialdearen ipar-ekialdeko kostaldea suntsitu zuen lurrikara eta tsunamiaren ondorioz. “Azken hondamendiak kalte handiak eragin ditu, eta uste dugu haur askok gurasoak galduko dituztela”, azaldu zuen Japoniako Osasun, Lan eta Gizarte Politikako Ministerioko funtzionario batek.\nMinisterio hori arduratuko da lan horretaz, hondamendi naturalak gehien eragiten dien eremuetako tokiko gobernuak ez baitaude adingabeen egoera egiaztatzeko moduan.\nSave the Childrenek erabiltzen dituen datuen arabera, 100.000 haur baino gehiago daude Japonian, hondamendiaren ondorioz. Egoera horri “berez konplikatua” gehitu behar zaio, orain, kaltetutako eremuko tenperaturen beherakada bortitza, elurte handiak eragiten dituena eta txikien osasuna arriskuan jartzen duena.\n“Familiak sutan elkartuko dira berotzeko. Tenperatura horietan, haurrak oso zaurgarriak dira zenbait gaixotasunengatik, hala nola bularreko infekzioak edo gripeak”, azaldu du Japoniako Save the Children taldearen koordinatzaile Stephen McDonaldek. Gainera, “bizi duten estresak haren defentsa-sistema ahuldu egiten du”, erantsi du.\ndesplazatuak infecciones-eu KALTEBERAK lurrikara tsunami


08 « apirila « 2016 « Prentsa oharrak\nKategoriak: Prentsa oharrak — Komunikazio Zerbitzua / Servicio de Comunicación — 8 apirila 2016 17:04\nGizarte politiken zinegotzi Nerea Melgosa Galizia Etxeak antolatutako IV Moda pasarelan izango da. Gernikako arbola kalean.\nBerdintasun arloko zinegotzi Jaione Aguirrek Feministok Prest! ekintzan parte hartuko du. 13.00etan hasiko da ekitaldia, Bilbo plazan.\nPrentsaurrekoa. ‘Memoriaren Plaza’ erakusketa ibiltaria Gasteizen\nParte hartzaileak. Vitoria-Gasteizko alkate Gorka Urtaran; eta Gogora, Memoriaren, Bizikidetzaren eta Giza Eskubideen Institutoko zuzendari Aintzane Ezenarro\nEguna. Astelehena, apirilak 11\nHarrera ekitaldia Urkide ikastetxeari\nVitoria-Gasteizko Udalak harrera egingo die Kultur Trukeak direla eta, Alemaniako Marl hiriko Loekamp Gimnasium zein Gasteizko Urkide ikastetxeetako ikasle eta irakasleei.\nParte hartzaileak. Hezkuntza, Kultura eta Kirol zinegotzi Iñaki Prusilla\nEuskadiko Toki Erakundeen Legea onetsi delarik, Udalak hausnartzeko aldi bat ireki du\nKategoriak: Prentsa oharrak — Komunikazio Zerbitzua / Servicio de Comunicación — 13:25\nAlkateordeak nabarmendu du araudi berriak udalerrien egiteko instituzionala indartzen duela, eskumenen banaketa argitzen eta zerbitzuen finantzaketa artikulatzen\nAtzo Euskadiko Toki Erakundeen Legea –Udalen Legea– onetsi zen Eusko Legebiltzarrean; hori dela kausa, Gasteizko Udalak hausnartzeko aldi bat ireki du, erakundearen funtzionamenduan izango dituen ondorioak neurtzeko. Alkateorde Borja Belandiak lege berriaren garrantzia nabarmendu du, “Euskal Autonomia Erkidegoa sortu zenetik 35 urte igaro ondoren gure erakunde egituran falta zen pieza baitzen”.\nBelandia Eusko Legebiltzarrean izan zen atzo, lege proiektuari buruzko eztabaida eta bozketan. “Lege hori funtsezkoa da udalek garatzen jarrai dezaten. Lege berriak udalerrien egiteko instituzionala indartzen du, eskumenen banaketa argitzen eta joriek garatzen dituzten zerbitzuen finantzaketa artikulatzen”, zehaztu du.\nAlkateordeak azaldu duenez, Udalen Legeak udalak Finantzen Euskal Kontseiluan egon ahal izatea bermatzen du, EUDEL-Euskadiko Udalen Elkartearen bitartez.\nHoriek horrela, Urtaranen gobernuak datozen urteetan zerbitzuak nola eman hausnartzeko aldi bat irekitzea erabaki du, “beti ere Udalbatzako talde politikoen artean ahalik eta adostasun handiena bilatuz, epe laburrera ez ezik, bai eta ertainera eta luzera ere, udal gobernua edozein delarik bide zuzenetik joateko. Urrunera begiratu behar dugu”, amaitu du Borja Belandiak.\nMontehermosok eta EHUko Arte Ederretako fakultateak prestakuntzako azken etapetan artisten lana zabaltzeko deialdia egin dute\nAukeratutako proiektuek 600 euroko laguntza jasoko dute , eta ondoren erakusketa eta zabalkundea egingo da, Leyre Goikoetxea Martínez komisarioa delarik.\nLaugarren urtez jarraian, Montehermosok eta EHUko Arte Ederretako fakultateak deialdi bateratua egin dute prestakuntzako azken etapetan dauden artisten lana ezagutarazteko, aldi berean mundu profesionalera eta gizartera hurbiltzeko plataforma bat eskainiz.\nGasteizko Udalak eta Arte Ederretako fakultateak sorkuntzaren alorreko azken joerei zabalkundea emateko sinatu zuten hitzarmenaren barruan kokatzen da deialdia.\n“Profesionalizatzeko bidean diren artistei gerora lanean erabili beharko dituzten espazioak eta tresnak eskura jartzea da helburua. Aukeratutako proiektuak Montehermoso kulturunearen erakusketa-egitarauan txertatuz, profesional bihurtzeko bidean diren sortzaileen lanak ikustarazteko aukera sortzen da, eta gure lurraldean arte plastikoak eta ikusizkoak garatzeko egokierak eskaintzen” azaldu du Kultura zinegotzi Iñaki Prusillak.\nAukeraketa egin ondoren, kulturunearekin elkarlanean, proiektuen jarraipena egin du, erakusketa gauzatu bitartean. Erakusketa antolatu eta gauzatzeko prozesu osoan parte hartu dute aukeratutako artistek, baita muntatzeko lanetan eta prentsaurrekoan ere.\nKomisario lanetan jarduteko emakumeak aukeratu dira lau edizioetan, emakumeek alor horretan egiten duten lana agerian jartzeko: Itxaso Mendiluze (2013), Julia Morandeira Arrizabalaga (2014), Haizea Barcenilla (2015) eta Leyre Goikoetxea Martínez (2016).\nUdalak Aragoi kalea berrituko du, oinezkoei leku gehiago emateko dezaten eta uholdeek eragindako arazoak konpontzeko\nLanen aurrekontua 369.289 euro da, eta gauzatze-epea, sei hilabete.\nGasteizko Udalak Aragoi kalea berrituko du, oinezkoei leku gehiago emateko, eurite gogorrak daudenean sortzen diren uholdeak konpontzeko eta oro har inguruaren itxura hobetzeko, orain hondatuta baitago. Tokiko Gobernu Batzarrak onetsi du lan horietarako kontratazio dosierra, zeinak 369.289,54 euroko aurrekontua baitu, eta sei hilabetean gauzatzeko epea. “Azkenean erantzun egingo zaio inguruko auzokoen eskaerari, urteak baitzeramatzaten kalea eraberritzeko eskatzen”, azaldu du alkateorde eta Hirigintzako zinegotzi Borja Belandiak. “Laster emango zaie proiektuaren berri onuradunei”, zehaztu du.\nAragoi kalea nahiko hondatuta dago une honetan, eta itxura zaharkitua du. Atarietara ematen duen aldeko espaloiaren zabalera ez da uniformea, eta asfalto urtuzko akabera du; beste aldean, Jacinto Benavente kaletik bereizteko parterre bat dago, hobetu daitekeena. Kaleak zirkulaziorako errei bat du, eta aparkalekuak bi aldeetan. Bestetik, eurite gogorrak daudenean sortzen diren urak gainezka egiten du, drainatzea ezegokia delako.\nOrain lehiaketara atera diren lanak Galizia eta Andaluzia kaleen artean egingo dira. Lanak bukatu ondoren, oinezkoek izango dute lehentasuna, ibilgailuek igarotzen jarraitu arren leku gutxiago utziko baitzaie. Zoruaren azalera osoa maila berean geratuko da, hormigoizko galtzadarriak eta granito itxurako akabera erabiliz. Berdegunean zuhaitz berriak aldatuko dira, Aragoi kalearen eta Jacinto Benavente kalearen arteko bereizketa hobetzeko –hiribide hori nahiko zaratatsua da, motordun ibilgailu ugari igarotzen baita bertatik–. Aragoi kalean dagoen aparkatzeko lekua ere murriztuko da. Horren ordez, leku gehiago jarriko da Andaluzia kalean.\nOrobat, beste lan hauek egingo dira: argiteria hobetu, zuntz optikoa kanalizatu, eta Andaluzia zein Galizia kaleetatik datorren ura hartzeko hustubideak jarri bi muturretan. Hiru eserleku luze –sei metro bakoitzak– ere ipiniko dira. Lanak gauzatzeko epea sei hilabetekoa da. “Proiektu ona da Aragoi kaleko auzokoentzat, eta Gasteizko Udalari aspalditik egindako eskaerari erantzuten dio. Lan horiei esker inguruko auzokoen bizi-kalitatea hobetuko dela uste dugu”, zehaztu du Borja Belandiak.\nUrtaranen gobernua Udaltzaingoaren radar mugikorraren funtzionamendua aldatzea aztertzen ari da\nLaster Armentiaganeko trafikoaren intentsitatea eta abiadura neurtuko dira, inguru horretan radarra jartzea aztertzeko\nAlkateorde Borja Belandiak iragarri duenez, gobernu-taldea Udaltzaingoaren radar mugikorraren funtzionamendua aldatzeko aukerak aztertzen ari da, 2013an zehaztu ziren 40 lekuetan ez ezik beste toki batzuetan jartzeko. Urtaranen gobernuaren asmoa da bide publikoan jarritako radarra leku finko horietara ez mugatzea, gehiegizko abiadura antzematen den egoeretan esku hartzeko aukera handiagoa izateko.\n“Radar mugikorraren eraginkortasuna gutxitzen ari dela antzeman dugu, zein lekutan jar daitekeen jakina denez ibilgailuek leku horietan bakarrik moteltzen baitute abiadura. Gasteizko trafikoaren segurtasuna ezin da berrogei guneko zerrenda batera mugatu, kontrol eremuak hedatzeko aukerak aztertu behar ditugu, istripuak eragoztea dagoelako jokoan”, adierazi du Borja Belandiak.\nTrafiko Zerbitzuak ibilgailuen kopurua neurtzeko gailu bat jarriko du laster Armentiaganean, hiriko sarrera nagusietako bat baita. Gailu horrek –”aforatzailea”– ibilgailuak zenbatu eta abiadura neurtzeko balio du, trafikoaren abiadura gehiegizkoa delako sentsazioa eta errealitatea bat datozen egiaztatzeko.\nIzan ere, Herritarren Postontzian zenbait kexa jaso dira horrekin lotuta, hirira Armentiatik sartzen diren ibilgailuek ez dituztela abiadura-mugak errespetatzen adierazten baitute. Errepide zati horretan abiadura gehiegizkoa dela egiaztatzen bada, inguruan radar mugikorra jartzeko aukera aztertuko da.\nUrtaranen gobernuak Santa Luzia eta Judimendiko argiztapena hobetuko du 200 led luminaria berri instalatuz\nUrtaranen gobernuak Santa Luzia eta Judimendiko argiztapena hobetuko du, led teknologia baliatzen duten 200 luminaria berri instalatuz. Tokiko Gobernu Batzarrak gaur goizean onetsi du kontratazio-dosierra, eta urtean 20.300 euroko aurrezpena ekarriko du horrek. Lanak egiteko aurrekontua 101.393,55 euro da.\n“Argiteria publikoaren elektrizitate kontsumoa murriztea da helburua, led teknologia baliatuz, ohiko lanparak baino eraginkorragoa baita. Luminaria horiek jarrita, energia-kontsumoa gutxituko da, eta kaleak hobeto eta modu uniformeagoan argituko dira”, argitu du Borja Belandia alkateordeak. Gainera, argi zaharrek eragindako itsutze eta argi kutsadura desagertuko dira.\n– Kaleko 275 W-eko luminarien ordez 108 W-eko kaleko LED luminariak.\n– 165 W-eko “bolen” ordez 66 W eta 50 W-eko girotzeko LED luminariak.\n– 330 W-eko luminaria biribilen ordez 40 W-eko LED luminaria biribilak.\n“Aldaketa horiek eginda energia eta dirua aurreztuko da, CO2 emisioak gutxituko eta auzoko ikuste erosotasuna nabarmen hobetuko, erreprodukzio kromatikoa hobetuko baita, eta oraingo luminarien itsutzea murriztuko”, azaldu du alkateorde eta Ingurumen zinegotzi Borja Belandiak.\nPotentzia = 34,4 kW/urte\nEnergia = 145.000 kWh/urte\nEuroak: 20.300 € urtean.\nBerrituko diren kaleak: Benito Ginea kalea\nManuel Saez de Quejana kalea\nMariano San Miguel Musikariaren kalea\nTornay Medikuaren kalea\nRicardo Puga kalea\nJose Lejarreta kalea\nEstibalizko Andre Mariaren hiribidea\nOsasun Iturri kalea\nFederico Garcia Lorca kalea\nUrtaranen gobernuak beste bultzada dat eman dio Basaldea proiektuari, ureztatze biltegietarako lanak kontratatuz\nTokiko Gobernu Batzarrak Basaldea proiekturako ureztatze biltegiak instalatzeko eta beste lan osagarri batzuk egiteko kontratazio-dosierra onetsi du gaur goizean. Hori urrats erabakigarria da Abetxukuko nekazaritza ekologikoko mintegiaren funtzionamendu integrala bermatzeko. Ureztatzeko bi biltegiek 1.500 m3-ko edukiera izango dute guztira, eta sei hektarea lur baino gehiago hornituko dute. Lanak gauzatzeko epea lau hilabetekoa da, eta aurrekontua, 174.774 euro.\n“Basaldea lozorrotik atera dugu, eta azken urratsak egiten ari gara Abetxukuko lurretan nekazaritza ekologikoa behingoz ekoizten has dadin. Proiektu hori funtsezkoa da planteatzen dugun hiri-ereduan, ingurune naturalaren eta nekazaritzaren errespetuan oinarritzen baita, eta bertako produktuen kontsumoarekin gero eta sentsibilizatuago baikaude”, adierazi du alkateorde Borja Belandiak.\nBiltegiek metro koadroko 30 litroz hornitzeko sistema mantentzeko balioko dute; gainera, ponpatzeko etxola bat ere egokituko da, Zadorra ibaitik ura ateratzeko. Ur-hartune hori –Konfederazio Hidrografikoaren baimena du– urte osoan erabiliko da, lehorteetan salbu.\nOrobat, Basaldeako sarreran dagoen zabaldia garbitu eta zolatuko da, zenbait aparkaleku jarriko dira, eta lekua utziko da hiru modulu (bulegoa, komunak eta biltegia) jartzeko. Ureztatzeko biltegiak eta sistema osagarriak 814 m2 duen lursail batean instalatuko dira, eta heskaiaz eta soropilez apainduko da.\nBasaldea proiekturako ureztatze biltegiak instalatzeko eta beste lan osagarri batzuk egiteko kontratazioak bat egiten du martxoaren 18an Tokiko Gobernu Batzarrak Basaldea proiektuaren bidez nekazaritza ekologikoa sustatzeko sinatu zuen lankidetza hitzarmenarekin, zeinean Arabako Foru Aldundiak, Hazi fundazioak, Euskadiko Nekazaritza eta Elikadura Ekologikoaren Kontseiluak (ENEEK) eta Azoka Plazako Merkataritza Gunearen Elkarteak hartzen baitute parte. Laster onetsiko da Abetxukuko mintegiko lursailak interesa duten ekintzaileen artean banatzeko deialdia.


Kontserbatorioetan edo titulu ofizialak emateko gaitasuna duten zentro pribatuetan Hezkuntza Sistema Antolatzeko Lege Orokorra -LOGSE delakoak arautzen du irakaskuntza eta horrek hiru mailatan sailkatzen du musika arloko formazioa: oinarrizko maila, lau urteko iraupena duena; maila ertaina, hiru zikloz osatua eta horietako bakoitza bi ikasturteko iraupenekoa; eta maila gorena, ziklo bakarrekoa, horren iraupena musika-irakaskuntza bakoitzaren ezaugarrien araberakoa izaten den arren. Adibideren batzuk jartzearren, piano edo biolineko karrera osoa egiteko 14 urte behar izaten dira. Titulazioari dagokionez, maila ertaineko hirugarren zikloa gainditzea diplomatura baten pareko da eta maila gorenekoa, berriz, lizentziaturaren pareko. Irakaskuntza hori, horrenbestez, ikasketa teknikak menperatzen direla, gaitasun batzuk garatu direla eta profesionalki (irakaskuntzan…) musikaren munduan lan egiteko behar diren ikasgai guztietako ezagutzak badituela frogatzen duten titulu akademikoak lortzera dago bideratuta.


Justizian Heztea, Justizia gazteengana hurbiltzeko programa\nEusko Jaurlaritzak eta Botere Judizialaren Kontseilu Nagusiak “Justizian heztea” programa abiarazi dute. Programaren helburua da ikasleek justiziaren funtzionamendua hobeto ezagutzea, arreta berezia jarriz alderdi hauetan: genero-indarkeria, sare sozialen erabilera, eskola-jazarpena, sexting-a, eta beste hainbat alderdi, droga-kontsumoarekin eta adingabekoaren erantzukizun penalarekin lotutakoak.\nJustizian Heztea Programa hiru saiotan garatzen da:\nLehenengoan, magistratu, epaile batek Ikastetxea bisitatzen du eta solasaldi bat izaten du ikasleekin, eta horretarako Botere Judizialaren Kontseilu Nagusiak landutako ikus-entzunezko materialaz baliatzen da.\nBigarren saioan, ikasleak Justizia Jauregira joaten dira eta publiko gisa bertaratzen dira epaileak hautatutako epaiketa batera edo gehiagotara. Ondoren, Lan eta Justizia Saileko funtzionarioen eskutik, unitate mediko-forentseak, kalabozoak eta identifikazio-saioak egiten diren aretoa bisitatzen dituzte.\nEta hirugarren saioan, ikasturtea jada aurreratua dagoenean, ikasleek epaiketa bat antzezten dute epaitegiko Judizio Aretoan, epaile batek gainbegiratuta haien tutorearekin batera landua duten gidoi batean oinarrituta. Ikastetxeetako ikasleak eta irakasleak bertaratuko dira publiko gisa eta uneoro egongo dira Emilio Lamo de Espinosa magistratuaren, programako gidariaren eta haien tutorearen zuzendaritzaren eta gainbegiraketaren pean.\n2019ko abenduaren 20ean argitaratua. Honi buruz gehiago irakurri: Eusko Jaurlaritza. Iruzkin bat egin.


Ezker Iraultzailea - Mina, haserrea eta amorrua: Burlatako gaztetxearen suntsiketa\nUrriaren 9an hiru talde ezberdinetako polizia indarrek: polizia foralak, polizia nazionalak eta polizia munizipalak Burlatako gaztetxea desalojatu eta eraitsi zuten Erreleku promotora inmobiliarioaren eta San Juan elizaren mesedetan.\nGaztetxeen aurkako jazarpenak ez du etenik Euskal Herriko toki ezberdinetan, Villabonan, Burlatan... zerrenda amaigabe honen zergatiak kapitalismoaren funtzionamenduaren ulermenean aurkitzen dira\nBurlatako gaztetxea bezalako gune baten suntsiketak, zein konpondua eta hainbat azpiegiturarekin hornitua zegoen: taberna bat, hitzaldiak antolatzeko areto bat, liburutegi bat... bertan antolatuta egon garenoi gorrotozko sentimendu sakon bat sortu digu. Baina gorroto honek ez digu gure ikuspegia estaliko. Badakigu gaztetxearen aurkako eraso basati hau Burlatako gazteen, herriko gazteria antolatu eta aktiboaren kontrakoa dela.\nZergatik erasotu gintuzten hain modu basatian? Zergatik eman nahi izan digute eskarmentu bat? Erantzuna garbi dago: sistemak ezin du onartu gure eskubideak defendatzeko antolatzea, gaiak eztabaidatzea eta dinamika berriak sortzea espekulazio inmobiliarioarekin, lan prekarietatearekin edo azken finean boterezko sistema zaharkitu honekin amaitzeko. Gaztetxeak sortu zirenetik egon dira politikarien jomugan, diren kolorekoak direla: sozialdemokratak edo eskuinekoak. Errepresioa jasan behar izan dute politikari hauen kontrolpetik kanpo daudelako, bertan gazteek bere kabuz pentsatzen eta jarduten dutelako gazteriaren eskubideak eta askatasuna defendatuz. Gaztetxeetan, salaketa soziala eta borroka antisistema eguneroko lanean sartzen dira. Horregatik biltzen dira Euskal Herri osoan gune hauetan milaka gazte sistema honi aurre egiteko helburu garbiarekin. Desalojoen aurka Iruñerrian egindako mobilizazioak eta orain gutxi Euskal Herri osoan egin den gaztetxe martxa bi adibide garbi dira.\nBurlatako gaztetxea gune bizi bat zen, kolore gorriko jendeak erabilitakoa gehiengoa langileria duen herri baten barnean. Desalojoak, babesteko teilaturik gabe utzi gaitu baina ez defendatzeko idealak eta aurrera eramateko borrokak gabe. Gure etxea suntsitu zuten eta gure herriko 15 gazte atxilotu, baina ez dute lortu gu garaitzea. Desalojoaren aurkako erantzuna oso ona izan zen, goizeko lehen orduetatik jendea desalojoa salatzen eta indar polizialei aurre egiten egon zen gaztetxearen inguruan. Mobilizazioak desalojoaren aste guztian mantendu ziren hainbat ekintzarekin: giza kateak, kalejirak, triki poteoak, enkarteladak, bizikleta martxak... azkenik larunbateko manifestaldiarekin bukatu zelarik 500 gazteren partehartzearekin. Ezpairik gabe, udaleko politikariek ez zuten espero neurri horretako erantzunik, baina guk aldiz sinesten dugu gazteek antolatzeko eta borrokatzeko daukaten gaitasunean. Lehenago edo beranduago milaka gazte beren etorkizunaren alde altxako dira eta langile klasearekin batera eta sozialismo marxistaren ideiak defendatuz sistema kapitalistarekin bukatuko dute betirako. Neurri errepresiboak hiltzen ari den sistema baten buztankadak besterik ez dira, klaseko borroka eta ideia iraultzaileek berriz inoiz baino indar handiagoarekin suspertzen ari dira.


Eskola Agenda 2030 Ingurumen Hezkuntzako programa da, eta bere xede nagusia da ikastetxean zein herrian iraunkortasunaren alde egin eta eragitea. Ikasturte bakoitzean ingurumenarekin zerikusia duen gai bat lantzen dugu: kutsadura, bioaniztasuna, klima-aldaketa, mugikortasuna, energia, etab. Lehenik eta behin, gaia aztertu eta diagnostiko bat egiten dugu gure ikastetxeko zein inguru hurbileneko errealitatea aztertu eta jasoz. Ondoren, ikastetxeak hobetu beharreko ekintzak definitu eta praktikan jartzen ditugu. Azkenik, gainerako ikastetxeekin batera, Bergarako Udalari herria hobetzen laguntzeko ekintzak proposatzen dizkiogu.\nProgramak hiru lan-eremu ditu: lehena, ikastetxearen kudeaketa iraunkorra garatzea; bigarrena, curriculuma berritzea; hirugarrena, komunitatearen parte hartzea. Horretarako, Agenda 2030 Batzordea daukagu ikastolan, eta bertan parte hartzen dugu hainbat ikasle, irakasle eta gurasok. Izan ere, ulertzen dugu komunitate osoaren konpromisoa dela ikastolaren eta gure herriaren ingurumen- eta gizarte- hobekuntzaren aldeko ekintza-plana egitea.


Estrategikoki kokatuta zegoen Errenteria, zer garrantzia izan du horrek? : Oarsoaldeko Hitza\nEstrategikoki kokatuta zegoen Errenteria, zer garrantzia izan du horrek?\nHamalau egunez, egun bakoitzeko galdera bat erantzungo du Iago Irixoa Cortes historialari eta ikerlariak. 700 urte bete ditu aurten hiribildu eratu zenetik Errenteriak, eta Irixoak garaian garaiko zehaztasunak emango ditu. Herriaren historian murgiltzeko azalpen interesgarriak eman ditu historialariak, Errenteria nondik datorren eta nora doan ulertzeko lagungarriak. Honakoa, bosgarrena.\nErrenteriako portuaren irudi bat. Argazkia: Oarso Aldizkaria\nEgoera horrek eragin positiboak ekarri zituen, jakina. Nafarroako burdina eta bertako zein Aragoiko artileari irteera emateko leku lehenetsietako bihurtu zen, Goizueta eta Errenteriaren arteko komunikazioak hobetzeko saiakerek edota Iruñeko merkatari adostutako hitzarmenek ondo islatzen duten moduan.\nGainera, Iparraldekoen zein Hegoaldekoen harremanak agerikoak ziren. Alde batetik, erlijioan, XVI. mende erdialdera arte Errenteria eta Gipuzkoako ekialdea Baionako gotzain-barrutian sartuak zeudelako; bestetik, Gaztelako eta Frantziako Koroen artean guda egoera zegoenean ere, Bidasoaren alde bateko zein bestekoen harremanei eusten zitzaielako. Alde horretatik, hiri-gutunaren aurretiko garaian Oiartzungo udalbatzak 1316an idatzitako salmenta-gutun bat bereziki azpimarragarria da, gaskoiez idatzita baitago. Hasiera batean, gure inguruetan gaskoi komunitate sendo bat ezarri zela pentsatzera eraman gaitzake, baina gure ustez gaskoi hizkuntzak zuen erabilera administratiboaren ohikotasunaren adierazlea da, bereziki Baionarekin zeuden harremanen ondotik sustatutakoa, Donostian —eta, froga dokumental zuzenik ez badugu ere, ziurrenik Hondarribian)—ere erabili zela ahaztu gabe.\nGertuko zein urrutiko harreman hauek, nahita ez, gizarte mailan eragina izan zuten, jendea gurera etorri baitzen, bai epe motzeko negozioak bideratzeko baina baita bertan finkatu eta bertara ezkontzeko. Errenteriako Historiarako horren adierazgarria den Gamon abizena horren lekuko da.\nBaina, halaber, ondorio ilunak eman ziren, gerrak eta horiek eragindako suntsiketak eta jazarpenak, besteak beste. Garaiko Europako monarkien guda-zelaia izan zen Euskal Herria, eta eragin horiek erresuma desberdinen mugetan kokatzen ziren lekuek bereziki pairatu zituzten, tartean Hondarribiak, Irunek, Oiartzunek eta, jakina, Errenteriak.


Bidaia acoustic rock from the Basque Country - Pays Basque\n2004tik, 4 disko ekoiztu ditu BIDAIA talteak. « HITZA » deitzen da azkena. Aitor Sarasua, Xabier Amuriza, Amets Arzalluz eta Daniel Landart olerkarien hitzekin jatorrizko sorkuntzekin osatua.\nEuskal Herriaren eskualdeen ritmoetan eta doinuetan miatuz, munduko beste kulturekin nahastuz (Maghreb, Balkan edo Cajun), bidaiaren ideia ongi azpimarrazten du HITZA diskoak. Giro berezi bat ematen dio albumari Alboka eta zarrabetaren ezkontzak, « open tuning » folk gitarra edo banbuzko klarinetearen laguntzarekin. Grabaketa osoan gaurko bateria eta ohiko perkusioen (Tabla, Cajón, Djembe, Zarb edo Bendir) nahasketak bidaia aberasten du.\nKlik-ezazu hemen HITZAK TA ITZULPENAK zamatzeko.\nDeezer edo Spotify-an\n2010ko Irailatik 2011ko Urtarrilara grabatuta, 7 abesti ta 5 instrumentalekin osatua da AGUR SHIVA albuma. « Txoria Txori » eta « Goizian Argi Hastian » salbu, denak sorkuntzak dira. Bidaiaren ideia bat erakusten du disko horrek, munduko beste kulturen elementu batzuk ezarriz, Indiako musika karnatikoa adibidez. Kolaborazio batzuk dira grabaketa hontan: Niko Etxart eta Petti ahotsekin, Kiki Graziet harmonikarekin, Aziz Fayet laudarekin, Oreka TX harrizko txalapartarekin, Babe Dufour txirula ta panderoarekin.\nEntzun-ezazu AGUR SHIVA\nDUO diskoan, tresna guztiak jo izan dituzte Mixel Ducauk eta Caroline Phillipsek. 2007an grabaduta eta argitaratuta, 5 abesti eta 7 instrumentalekin osatua da. Denak sorkuntzak dira « Herribera » eta « Amaren Alabarik » ezik.\nEntzun-ezazu BIDAIA DUO\n2003an argitaratua, OIHAN, gure lehen diskoa, Ritxi Salaberria baxuarekin eta Javi Area perkusioekin grabatua izan da. “Konzept album” bat da, euskal mitologian oinarrituak bi suitekin, sustraiak eta gaurkotasuna arteko zubi ainitzekin. Abesti guztiak sorkuntzak ziren.


Delirios nui: Hurbilak zaizkigun gazi-gozoak (eta III)\nHurbilak zaizkigun gazi-gozoak (eta III)\nLiburu honetako protagonistak maitasunaren bila dihardu istorio guztian zehar. “Urrunera eramango duen marea indartsu” baten amodioa bizi nahi du eta horrela suertatzen zaio “Idazteko etxea atontzen” zatian. “Ausentzi baten kontakizuna” da, non barruan dauzkan sentimendu triste guztiekin gero eleberri bihurtuko den gutun bat idaztea deliberatzen baituen. Poesia, Hollywood eta literaturari esker, “ahiturik baina pozik” egoteko maitasun istorio ederrenak direla barneratu dugu. Zoritxarrez, hori ez da beti gertatzen eta hori pairatzen du protagonistak.\n“Idazteko etxea atontzen” minduta paratzen den “bihotz alderraia” dugu protagonista. Nire ustez, kontakizun hau sakonena da, izan ere dioena barrutik azaleratzen duela argi dago. Estetikoki politena den arren, oso garratza egiten zaio sofritu duenari kontatzea eta hori erakusten du idazleak. Bere sentimenduen radiografia izugarria dagi protagonistak. Hauxe bera sentitu dut nik leitzean, behintzat. Era berean, maitasun istorio bat “zail” bukatzen denean, pentsatzen du inspirazio datorkiola artistari ere (“Literatura bakarrik ez, […] ipar-orratzak, [...] katedralak […] emakumen batzuek […] ispiluetan beren buruak mirets zitzaten” 77 o).\nOso ohikoa zaigu, maitasuna agortu denean protagonistak bezala “oraindik garaiz” gabiltzala pentsatzea; amorerik eman gabe, atzera bueltarik ez zeukala konturatu arte. Gu ere, neska bat “ezagutuko dugulakoan” gaude, halabeharrez. Gainera, “ilunabarreko tristurak bihotza estutzen didanean berarekin gogoratuko naizela” pentsatu nahi dugu. Hor datza eleberri honen diztirak, kontatzen duena hurbil-hurbila zaigula. Idazleak gizonok maitasunarekiko erabiltzen ditugun koordenadak (esperantzak, ondoezak, erreferenteak, heroiarena…) ondo islatu dituela uste dut. Hori da liburu honek duen meritu handiena.\nBestalde, baliteke, emakume bat topatzea amets kamutsa ala itxaropen faltsua izatea. Igoal bakarrik biziko gara, neskarekin ala neska barik, izan ere, ez dut uste gizon batek dituen bihotzeko gaixotasun guztiak senda ditzakeenik emakume batek. Lagungarri izan daiteke, baina inork ezin du bere burua poztu norbera gabe. Dena den, neska baten mareak itsasoaren sabelera naraman arte, nik ere nire etxea “atontzen” darrait. Ezin dut ukatu, “tristura eta guzti”, bizitza “ederra dela”, halafede!\nIdazlea: Joxan Agirre\nTitulua: “Zwei Frauen (bi emakume)”\nPublicado por Jon en 18:18


Zamudioko adintsuen etxea, Zamudio | Bestelakoak\nTxarriboda, Lagunandre elkarteak antolatua. Azaroaren 6an, 14:30ean, Adintsuen Etxean.\nTxarriboda Zamudioko adintsuen etxea\nHitzaldia - Ondo bizi gutxi xahutuz\n“Ondo bizi gutxi xahutuz”. Azaroaren 6an, 19:30ean, Gaztestazioan.\nHitzaldia - Ondo bizi gutxi xahutuz Gaztestazioa


Huddle-k lineako lankidetza eta fitxategiak partekatzea errazten ditu\nHuddle: lineako lankidetza eta fitxategiak partekatzea\nOsteguna, maiatza 17, 2012 Igandea, urria 4, 2015 Marty Thompson\nMarketin kanpaina bat zabaltzeak edo orkestatzeak edukien kudeaketa eta lankidetzako botilak dakartza. VPN edo suebakien konfigurazioan aldaketa amaigabeak egiteaz nazkatuta zaude apustua egiten dut lankidetza areagotzeko! Aukerak zaharkitutako intranet bat edo SharePoint bat erabiltzea da. Hodeiak oinarritutako esperientzia osora pasatzea Huddle lan-eremuak eskaintzen duenez, lankidetza eta edukien kudeaketa esperientzia atsegina bihurtuko lirateke orain dagoen neketsu eta nerbio-suntsipen kontua baino.\nModu egokian erabiltzen da, Huddle posta elektronikoa ordezkatzeko aukera du, de facto fitxategiak partekatzeko eta lankidetzako euskarri gisa. Dokumentuak sortzeko, gordetzeko eta partekatzeko aukera malguak eskaintzen ditu, arbelak edo eztabaidak ahalbidetzen ditu, besteekin dokumentu berean lan egitea errazten du bertsioen edo aldaketen jarraipena egin eta lan-fluxua kudeatzen duen bitartean, eta askoz gehiago. Proiektuak kudeatzeko tresna ia guztiak biltzen ditu, telefonoa eta bideokonferentzia eta mugikorreko aplikazioak integratzen dituen bitartean.\nHuddle-k Huddle Sync ere eskaintzen dizu, laguntzeko kudeatu zure enpresa fitxategiak modu adimentsuan, ez bakarrik sinkronizatu. Patenteen zain dagoen iragarpen teknologiaren bidez, automatikoki hautatzen ditu interesgarrien izango zaizkizun fitxategiak.\nErregistroa bizkorra eta erraza da, enpresak minutu gutxi barru Huddle URL eta saio hasiera orri bakarra lortuz. Erabiltzaileak, ondoren, pertsonalizatutako domeinu osora edo laneko espazioetara sartzea mugatzen du, IP helbide sorta batean oinarrituta edo baimen pikorreko aukerak baliatuz.\nAukera horiek guztiak segurtasun maila altuarekin integratuta daude, 256 biteko SSL, sektoreko enkriptatze estandarra, SAS70 II motako ikuskaritza eta abar. Edukiaren gaineko ikusgarritasuna, bilaketa aukera indartsuak, gailu anitzetan dokumentuetara sartzeko gaitasuna, mahaigainetik Android telefono adimendunetara eta Blackberry-tik Ipad-era, dokumentuak gailuen artean automatikoki sinkronizatzen dituen sinkronizazio funtzio adimendunarekin konbinatuta. kontrola.\nRen sustatzaileak Huddle aitortu tamaina bakarra ez dela guztietara egokitzen eta aukera ugari eskaintzen ditu. Prezioa banakako lehentasunen araberakoa da, aukera estandarra SharePoint-eko jabetza kostu osoaren% 10 besterik ez baita. Joan doako probatzera edo zuzenean erostera.\nTags: fitxategiak partekatzekobesarkatubatu sinkronizazioalineako lankidetza\nZergatik desegiten dira erabiltzaileak zure posta elektronikoarekin\nSitecore-k edukien kudeaketa inprimatutako liburuxketara eramaten du


Sin categoría – XAKE PRODUKZIOAK\n2021-03-09 2021-03-10 Utzi iruzkina\n21. Donostia Antzerki Saria irabazi dugu! Oso pozik gaude! Eskerrik asko guztioi! Martxoaren 27an Victoria Eugenia Antzokian izango gara. Gonbidapenak Victoria Eugeniako leihatilan banatuko dira, martxoaren 25eko 17:00etatik aurrera. Leihatilaren ordutegia: 11:30 - 13:30 / 17:00 - 20:00\n2020-09-16 2020-09-16 Utzi iruzkina\nArgazkia: JON URBE / FOKU Irrikitan gaude gure lan berria erakusten hasteko. Dena prest dugu, etzi arratsaldeko 20:30ean FADOAK ENTZUTEN ZITUEN GIZONA erditzeko. Bien bitartean eta gogoa pizteko, BERRIA egunkariak idatzitako kronika uzten dizuegu. Eta ezin baduzue Tolosara etorri, lasai egon, begiratu gure agenda eta erreserbatu eguna. Laster arte, lagunok!\n2020-08-03 3 iruzkin\nHilabete eta erdi barru estreinatuko dugu Tolosako Leidor aretoan. Hain zuzen ere, irailaren 18an. Uztailaren 6tik 14ra bigarren egonaldia egin genuen Miarritzen eta bertan, entsegu ireki bat jendaurrean egiteko aukera izan genuen. Oso esperientzia positiboa izan zen. Orain eszenografia bukatzen ari dira eta dena prest izango dugu datorren irailaren 1ean hirugarren eta azken egonaldiarekin hasteko. … Irakurtzen jarraitu Fadoak entzuten zituen gizona\n2020-06-26 2020-06-29 Iruzkin 1\nPasa den ekainaren 15ean hasi ginen FADOAK ENTZUTEN ZITUEN GIZONA antzezlanaren entseguekin Tolosako Topic-en eta oso pozik geratu gara lehendabiziko egonaldi artistiko honekin. Eszenografiaren diseinua egina dago eta datozen egunotan hasiko dira eraikitzen. Bigarren egonaldia uztailaren 6tik 14ra egingo dugu Miarritzen eta oraingoz erakuts diezazuekeguna Adrian Hernandezek egin digun kartela da. Ea gustoko duzuen! Eta … Irakurtzen jarraitu Ez galdu hurrengo antzezlanaren estreinaldia!\n2020-06-10 Utzi iruzkina\nLUR 2020ko IBILKI egitasmoan\n2019-12-04 Utzi iruzkina\nSeigarren urtez segidan, Ibilki programari esker, Euskal kultur erakundeak euskarazko antzerkiaren hedapena sustatzen segitzen du Ipar Euskal Herrian. 2020ko urtarrila eta agorrila artean gure lurraldeko ikusleek euskal antzerkiaren kalitatea eta aniztasuna deskubritzeko beste parada badute Baionan, Bidarten, Donibane Garazin, Donibane Lohizunen, Hendaian, Hiriburun edo Miarritzen zortzi antzezlan eta hamabost bat emanaldien bidez. Egitaraua 2020ko urtarrilaren … Irakurtzen jarraitu LUR 2020ko IBILKI egitasmoan\n2018-12-30 2019-05-19 Utzi iruzkina\nZatoz LUR ikustera urte berrian!!\n2018-12-25 2018-12-26 Utzi iruzkina\nDesioak eskatzeko garaia da. Desio bakar bat eskatu ahalko bazenu zein eskatuko zenuke? Zatoz bihar, zu bakarrik edo zure seme/alabarekin, edo zure anai/arrebarekin, edo zure ilobekin... Bihar 17:30etan, Egian, eskatu zure desioa ✨✨✨\n2018-12-06 2018-12-09 Utzi iruzkina\nAzaroan egin ziren aurtengo XXXVI. Euskal Antzerki Topaketak, eta urtero gisa, ikusleek boto bidez, obrak baloratzeko eta beren iritzia emateko aukera izan dute. Hala, ikusleen boto gehien Xake Produkzioak taldeak taularatutako Lur antzezlanak jaso ditu. Beraz, Ikuslegoaren Sariari dagokion saria jasoko dute datorren abenduaren 21ean.\n2018-11-10 Utzi iruzkina


Aurrez aurreko arreta eskainiko da berriro, apurka-apurka eta aurretiazko hitzorduarekin - Bizkaia.eus\nBizkaia Covid-19aren aurrean: Bizkaiko Foru Aldundiaren informazioa eta neurri bereziak\nAurrez aurreko arreta eskainiko da berriro, apurka-apurka eta aurretiazko hitzorduarekin\nMaiatzaren 25ean (astelehena) Bizkaiko Foru Aldundia berriz ere arreta presentziala ematen eta erregistro-zerbitzua eskaintzen hasiko da Bilboko, Durangoko, Bermeoko eta Gernikako herritarren arreta integralerako bulegoetan. Gainera, berriz ere lanean hasiko dira Bizkaiko eskualdeetako 7 nekazaritza-bulegoak.\nOstiral honetan bertan, maiatzaren 22an, Aldundiak hitzordua eskatzeko zerbitzua ipiniko du abian bere web orrian, zerbitzua antolatzeko asmoarekin. Hitzorduei esker bulegoetan zenbat jende dagoen kontrolatu ahal izango da eta horrela herritarrak ez dira pilatuko bulegoen inguruan, osasun-agintaritzek gomendatzen duten bezala. Hitzordua eskatzeko bi modu daude: Aurretiko Hitzordua web orrian sartu edo 94 406 80 00 telefonora deitu. Aldundiak ezarri du pertsona bakoitzarekin gehienez 20 minutu eman daitezkeela izapide bakoitzeko. Horrela, egunean 135 hitzordu ezarri ahal izango dira.\nMaiatzaren 25ean (astelehena) berriz ere arreta presentziala emango da herritarren arreta integralerako bulego hauetan: Bilbo (Diputazioa 7), Durango (Askatasuna etorbidea, 12), Bermeo (Dolariaga kalea 19) eta Gernika (San Juan Ibarra plaza, 5). Durango, Bermeo eta Gernikako bulegoetan herritarren arretarako ordutegia honako hau izango da: 8:30 – 14:00. Foru Liburutegiko herritarren arreta integralerako bulegoan eta Gizarte Ekintza Sailak Bilbon daukan bulegoan (Lersundi kalea 14) arreta 8:30etan hasiko da, baina 13:30etan amaituko da.\nHitzordua eskatu ondoren, konfirmazioa eta gainerako datuak eskatzailearen helbide elektronikora bidaliko dira; horrez gainera, hitzorduan kontuan eduki beharreko neurrien berri ere emango zaio. Hain zuzen ere, garaiz heltzeko eskatuko da, bai eta nork bere bolaluma ekartzeko eta maskara soinean jantzita agertzeko ere bai. Gainera, bulegoen sarreran tenperatura neurtuko zaie heltzen diren pertsona guztiei. Instalazioetan ezin gainditu izango da ezarritako pertsona-kopurua, pertsonek metro biko tartea mantendu beharko dute beren artean, eta ezarritako higiene-neurriak bete beharko dituzte. Bulegoan pertsona bat bakarrik sartu ahal izango da hitzordu bakoitzeko (ostera, mendekotasuna duten pertsonak lagun batekin sartu ahal izango dira), eta izapidea amaitutakoan berehala irten beharko da bulegotik.\nAldundiaren bulegoetara doazen pertsonen eta bertan lan egiten dutenen segurtasuna bermatu nahian, babes kolektiboko neurriak ezarri dira: manparak, elementu bisualak pasoko tokietan, mugak arretaguneetan, kontrolak sarreretan, kasu bakoitzean zer egin behar den azaltzen duten kartelak eta gel hidroalkoholikoak. Gainera, sartu-irtenen fluxuak aztertu dira, bai eta bulego barruko fluxuak ere, eta denontzako eremuetako garbiketa eta desinfekzioa areagotuko dira.\nBeste alde batetik, hitzorduen iraunaldia luzatu da eta 20 minutuko izan daiteke, BakQ aktibatzeko astia egon dadin; izan ere, identifikazioa eta sinadura elektronikoa oinarri dituen sistema horren bitartez herritarrek Bizkaiko Foru Aldundiaren egoitza elektronikoan egin ditzakete beren izapideak, bulegoetara joan gabe, eta jarraipena linean egin dezakete.\nDokumentazio-trukea dela eta, Aldundiak erregistro elektronikorako aplikazioa dauka; horren bitartez erregistro-sarrerak digitalizatu daitezke eta paper-mugimendua murriztu daiteke. Aldundiaren bulegoetan lanean ari direnek aurkezten zaizkien dokumentuak digitalizatzen ditu eta jatorrizkoak herritarrei itzultzen dizkiete. Gero, digitalizatutako dokumentuak Aldundiaren taldeei bidaltzen zaizkie, beren lantokietan jarrai dezaten egiten espedienteen izapideak. Horrela, espedienteen eragiketak errazten dira, erregistroetan eta herritarren arretarako bulegoetan dokumentazioak eskuratzeko epealdiak askoz laburragoak dira, eta dokumentuak eskutik eskura ibiltzea saihesten da, eta hori funtsezkoa da bizi garen osasun-larrian.\nEskualdeetako nekazaritza-bulegoak eta erregistro-zerbitzua\nmaiatzaren 25ean (astelehena) berriz ere lanean hasiko dira Bizkaiko Foru Aldundiko Nekazaritza Sailari atxikitako eskualdeetako nekazaritza-bulegoak, Bulego horietara joan nahi dutenek ere hitzordua eskatu beharko dute; bi modu daude: Aurretiko Hitzordua web orrian sartu edo telefono hauetara deitu:\nSainz Indo – Concha.\nSan Severino, 14\nArreta presentzialeko bulegoetan ez ezik, sailetako dokumentazio-erregistroetan ere lanean hasiko dira berriro, Ogasunekoak izan ezik, azken hori ekainaren 1ean hasiko baita. Ordutegiei eta hitzorduei buruzko informazioa: Aurretiko Hitzordua.\nOgasuneko bulegoak, ekainaren 1ean\nBizkaiko Foru Ogasunaren zazpi bulegoak herritarrei arreta ematen hasiko dira berriz ere ekainaren 1ean, 9:30 - 13:30 ordutegiarekin, bai eta Gerturen hiru bulegoetako arreta-zerbitzuetan ere. Hamar bulego horietan arreta presentziala jaso nahi dutenek hitzordua eskatu beharko dute nahitaez; bi modu daude: 946.125.500 telefonora deitu edo Aurretiko Hitzordua Ogasuna web orrian sartu.\nNolanahi ere, gogoan eduki behar da Ogasunaren inguruko izapide guztiak Internet bidez egin daitezkeela bulego birtualean BizkaiBai sartuta Bak gakoarekin edo identifikazio digitaleko beste baliabide batekin. Hitzordua telefonoz eskatzen bada, Ogasuneko langileak zalantza argitzen edo galderari erantzuten saiatuko dira. Horrela, baliteke hitzordua eskatzen duenak bulegora joan beharrik ez edukitzea.\nOgasunaren bulegora doanean, interesdunak aurretik beteta eduki behar ditu zerga-ereduak eta haiekin batera aurkeztu beharreko dokumentuak; bertan ez du edukiko ez mahairik ez bolalumarik. Halaber, dokumentazioaren kopiak eraman beharko ditu. Hona Bizkaiko Foru Ogasunaren bulegoak:\nBalmaseda: Magdalena pasealekua, 2\nBarakaldo: Foruen pasealekua, 4\nBasauri: Kale Nagusia, 38 (sarrera Santiago kalean)\nBermeo: Dolariaga, 19\nDurango: Askatasun Etorbidea, 12\nGernika, San Juan Ibarra plaza, 5\nBilbo: Basurtuko Kaputxinoak, 4\nGetxo: Konporte, z/g\nPortugalete: Castaños jenerala, 41\nMungia: Herribide, 5\nBertaratu gabeko arreta sendotuta\nBertaratu gabeko arreta-zerbitzuek sendotuta jarraituko dute trantsizio-aldi honetan.\nHain zuzen ere, Bizkaiko Foru Aldundiak informazioa eta arreta telefono bidez jasotzeko eskaintzen duen zerbitzua ezinbestekoa da herritarrek informazioa eta arreta eskura edukitzea bermatzeko. Aldundiak 136 agente dauzka lanean herritarrei arreta ematen telefono bidez. Horiei esker Bizkaiko herritarrek bermatuta dute informazioa. Osasun-larrialdia hasi zenetik (martxoaren 16a) maiatzaren 20ra arte Bizkaiko Foru Aldundiaren telefono bidezko arreta-zerbitzuek 278.016 dei hartu dituzte; egun askotan jasotako deien kopurua 2019ko egun berean jasotakoak hala bi izan da.\nAldundiaren egoitza elektronikoa eta BizkaiBai ogasunaren bulego birtuala guztiz operatibo dago, ohi bezala; horren bidez herritarrek inolako eragozpenik gabe egin ditzakete beren izapideak.\nAzkenik, arretarako web postontziak ere guztiz operatibo daude kontsultak jasotzeko: Laguntza.


Oinez bizi-bizia - Sakana - Guaixe.eus\nGuaixe 2018-10-24 19:44\nIñigo Aritza ikastolak Nafarroa Oinez festaren balorazio ona egin du.\nBizi lelopean Iñigo Aritza ikastolak antolatutako 4. Nafarroa Oinez festa ospatu zen domekan. Hasiera ekitaldian ikastolako lehendakari Eneida Carreño Mundiñanok ikastolaren sorrera “latzak, trabaz betetakoak” gogoratu zituen, baina horren guztiaren gainetik, lan egiteko “gogoa, grina eta euskararekiko maitasuna” nabarmendu zituen. “Gaur hemen biltzen gaituen arrazoiak asko dira eta ikastola proiektuari babesa, laguntza eta maitasuna adieraztera hurbildu zareten guztioi esan, honetan sinesten dugula eta lekukoa harro eramango dugula”.\nHitz horiek, besteak beste, Nafarroako beste ikastoletako ordezkariak, ikastolak ikasleak hartzen dituen lau herrietako alkateak, Uxue Barkos Berruezo Nafarroako lehendakaria eta Nafarroako Parlamentuko presidente Ainhoa Aznarez Igarza bertan zirela eman zitzaion hasiera ospakizunari. Barkosek eskerrak eman zizkien Ikastolen proiektuko parte diren eta izan diren guztiei euskararen alde urte guzti hauetan egindako lanagatik. “Euskara etorkizuneko hizkuntza da. Mamua uxatu behar dugu, eta euskarari sarrera ukatu zaion lekuetara eraman. Oztopoen gainetik euskaraz bizi”.\nIbilbideari ekiteko zinta moztu beharra zegoen eta ohore hori Benignoren taldeko Tere Irigoienek eta Juan Manuel Galartzak izan zuten. Biek 2005tik Nafarroa Oinez guztietan paella prestatu duten paella egileen taldea ordezkatu zuten.\nEguraldia lagun, milaka euskaltzale ibili zen Nafarroa Oinezko zirkuituan barna. Nafarroako ikastolen aurreko festa guztietatik bereizten zuen bereizgarri bat bazuen aurten ospakizunak: inklusibitatea, arlo guztietan ulertuta. Eta erronka hori ederki bete zela esan zuten antolakuntzatik. Horren adibidetzat inklusio tailerra jarri zuten. Ekintza guztiak arrakastatsuak izan zirela esan zuten antolatzaileek, bereziki nabarmenduz Haurren Hiria eta Erronka. Gazte taldeen arteko lehiaketa Altsasuk irabazi zuen. Ospakizunaren “oso balorazio ona” egin zuten, “aurreikuspenak bete eta gainditu egin dira”.\nIñigo Aritza ikastolak Nafarroa Oinez baliatu zuen hainbat omenaldi egiteko. Iortia kultur gunean, eguerdian, ikastolako langileak omendu zituen, denak, irakasleak, bulegariak, autobusetako zaintzaileak, jangelako arduradunak eta garbitzaileak. Gurasoekin eta ikasleekin batera langileak “funtsezko zutabea” direla aitortu zuten eta 40 urtetan egindako lana eskertu zieten “elkarlanari eta konpromisoari balioa emateagatik”. Langile eta langile ohi guztien izenean Sonia Lizarragak hartu du hitza, eta egin zaien omenaldia eskertu du: “Gogotsu eta ilusioz ari gara esparru desberdinetan, Iñigo Aritzak aurrera egin dezan. Gustura eta harro gaude Iñigo Aritzako kide izan eta garelako”. Miren Ustarroz eskultorearen lan bat jaso zuen.\nNafarroako Ikastolen Elkarteak, berriz, Pamiela argitaletxea omendu zuen, “Nafarroan euskararen aldeko apustu irmo eta zintzoa egitegatik”. Eta argitalpen lanaz aparte, "Euskara Kultur Elkargoarekin batera, ikasleen artean gure hizkuntzan irakurtzeko eta idazteko zaletasuna pizteko 2006an mikroipuin lehiaketa sortu” zuela gogorarazi zuten. Eguerdiko ekitaldia Nafarroa Oinezeko lekukoaren aldaketarekin despeditu zen. Eskuz esku Iñigo Aritza ikastolako arduradunetatik NIEkoengana eta haien eskuetatik Tuterako Argia ikastolara pasa zen. Argiñe Korta zuzendariak eta Maru Erize Nafarroa Oinez antolatzeko eurengan jarritako konfiantza eskertu zuten. Laugarren aldia izanen da Nafarroako ikastolen festa Tuteran.\nBatez ere goizean, albistea jakin berritan, baina egun guztian ikastola eta Nafarroa Oinez komunitatea osatzen zuten guztiak saminak jota ibili ziren lanean. Guztiek ere auto istripuan hildako ikasle ohia eta haren familia zituzten gogoan.